title: Rozhodnutie Komisie z 7. septembra 1998, ktorým sa aktualizujú čiastky upresnené v nariadení, ktorým sa ustanovujú podrobné pravidlá na vykonanie rozpočtového nariadenia (oznámené pod číslom dokumentu C(1998) 2581)

text:
Dôležité právne oznámenie

|

31998D0539

Úradný vestník L 252 , 12/09/1998 S. 0067 - 0067

		Rozhodnutie Komisiez 7. septembra 1998,ktorým sa aktualizujú čiastky upresnené v nariadení, ktorým sa ustanovujú podrobné pravidlá na vykonanie rozpočtového nariadenia(oznámené pod číslom dokumentu C(1998) 2581)(98/539/ES, ESUO, Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na Zmluvu o založení Európskeho spoločenstva uhlia a ocele,so zreteľom na Zmluvu o založení Európskeho spoločenstva pre atómovú energiu,so zreteľom na nariadenie Komisie (Euratom, ESUO, ES) č. 3418/93 z 9. decembra 1993, ktorým sa ustanovujú podrobné pravidlá na vykonanie niektorých ustanovení rozpočtového nariadenia z 21. decembra 1977 [1], naposledy zmenené a doplnené rozhodnutím 97/594/ES, ESUO, Euratom, [2] najmä na jeho článok 145,keďže Európsky index spotrebiteľských cien (EISC) bol v decembri 1995 na úrovni 98,6 a v decembri 1996 na úrovni 100,7;keďže by sa mal článok 1 rozhodnutia 97/594/ESUO, ES, Euratom upraviť tak, aby uvádzal, že spodná hranica 98700 ECU, po prekročení ktorej uplatňuje PVZO (SVS) právomoc vo vzťahu k obstarávateľským a dodávateľským zmluvám okrem zmlúv vedeckej alebo technickej povahy (článok 110 druhá zarážka písm. b) nariadenia (Euratom, ESUO, ES) č. 3418/93), sa vzťahuje tiež na zmluvy na dodávku vedeckého a technického vybavenia a na zmluvy na dodávku prác v oblasti V&TR (článok 110 prvá zarážka),ROZHODLA TAKTO:Článok 1Stanovené čiastky upresnené v nariadení, ktorým sa ustanovujú podrobné pravidlá na vykonanie niektorých ustanovení rozpočtového nariadenia sa s účinnosťou od 1. januára 1998 aktualizujú takto:(ECU) |Ročné indexácia | 1. január 1997 | 1. január 1998 || |Účtovník | (článok 31 prvá zarážka) | 131 | 134 |Asistent účtovníka | (článok 31 druhá zarážka) | 87 | 89 |Správca zálohových platieb | (článok 31 tretia zarážka) | 44 | 45 |Článok 2V článku 1 rozhodnutia 97/594/ES, ESUO, Euratom odkaz na "článok 110 druhá zarážka písm. b)" znie ako odkaz "podľa článku 110 prvá zarážka a druhá zarážka písm. b)".Článok 3Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.Účtovník Komisie oznámi toto rozhodnutie ostatným orgánom a inštitúciám spoločenstva.V Bruseli 7. septembra 1998Za KomisiuErkki Liikanenčlen Komisie[1] Ú. v. ES L 315, 16.12.1993. V súlade s článkom 149 nariadenie (Euratom, ESUO, ES) č. 3418/93 nadobudlo účinnosť 1. januára 1994.[2] Ú. v. ES L 239, 30.8.1997, s. 54.--------------------------------------------------


title: Rozhodnutie Rady (EÚ) 2015/1037 zo 7. mája 2015 o podpise v mene Európskej únie a predbežnom vykonávaní Dohody medzi Európskou úniou a Republikou Trinidadu a Tobaga o zrušení vízovej povinnosti pri krátkodobých pobytoch

text:
               3.7.2015

               SK

               Úradný vestník Európskej únie

               L 173/64

         ROZHODNUTIE RADY (EÚ) 2015/1037
   zo 7. mája 2015
   o podpise v mene Európskej únie a predbežnom vykonávaní Dohody medzi Európskou úniou a Republikou Trinidadu a Tobaga o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Nariadením Európskeho parlamentu a Rady (EÚ) č. 509/2014 (1) sa odkaz na Republiku Trinidadu a Tobaga presunul z prílohy I do prílohy II nariadenia Rady (ES) č. 539/2001 (2).

               (2)

               Uvedený odkaz na Republiku Trinidadu a Tobaga je doplnený poznámkou pod čiarou, v ktorej sa uvádza, že oslobodenie od vízovej povinnosti sa uplatňuje od dátumu nadobudnutia platnosti dohody o oslobodení od vízovej povinnosti, ktorá sa uzavrie s Európskou úniou.

               (3)

               Rada prijala 9. októbra 2014 rozhodnutie, ktorým poverila Komisiu, aby začala rokovať s Republikou Trinidadu a Tobaga o uzavretí Dohody medzi Európskou úniou a Republikou Trinidadu a Tobaga o zrušení vízovej povinnosti pri krátkodobých pobytoch (ďalej len „dohoda“).

               (4)

               Rokovania o dohode sa začali 12. novembra 2014 a boli úspešne zavŕšené 15. decembra 2014 parafovaním dohody prostredníctvom výmeny listov.

               (5)

               V mene Únie by sa mala dohoda podpísať a vyhlásenia pripojené k dohode by sa mali schváliť. Dohoda by sa mala predbežne vykonávať odo dňa jej podpisu až do ukončenia postupov potrebných na jej uzavretie.

               (6)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (3), Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (7)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Republikou Trinidadu a Tobaga o zrušení vízovej povinnosti pri krátkodobých pobytoch (ďalej len „dohoda“) s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Vyhlásenia pripojené k tomuto rozhodnutiu sa schvaľujú v mene Únie.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 4
   Dohoda sa predbežne vykonáva odo dňa jej podpisu (5) až do ukončenia postupov potrebných na jej uzavretie.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 7. mája 2015

            Za Radu

            predseda

         E. RINKĒVIČS

      (1)  Nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. EÚ L 149, 20.5.2014, s. 67).

      (2)  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum podpisu dohody uverejní Generálny sekretariát Rady v Úradnom vestníku Európskej únie.


title: 2006/909/ES: Rozhodnutie Rady zo 4. decembra 2006 o uzavretí Dohody vo forme výmeny listov medzi Európskym spoločenstvom a Nórskym kráľovstvom o úpravách obchodných preferencií v prípade syra prijatých na základe článku 19 Dohody o Európskom hospodárskom priestore   (Text s významom pre EHP)

text:
               9.12.2006

               SK

               Úradný vestník Európskej únie

               L 346/30

         ROZHODNUTIE RADY
   zo 4. decembra 2006
   o uzavretí Dohody vo forme výmeny listov medzi Európskym spoločenstvom a Nórskym kráľovstvom o úpravách obchodných preferencií v prípade syra prijatých na základe článku 19 Dohody o Európskom hospodárskom priestore
   (Text s významom pre EHP)
   (2006/909/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou jej článku 300 ods. 2;
   so zreteľom na návrh Komisie,
   keďže:

               (1)

               V článku 19 ods. 1 Dohody o Európskom hospodárskom priestore sa stanovuje, že zmluvné strany majú povinnosť preskúmať všetky ťažkosti, ktoré môžu vzniknúť pri obchodovaní s poľnohospodárskymi výrobkami, a povinnosť vynaložiť všetko úsilie na hľadanie vhodných riešení.

               (2)

               Nórske kráľovstvo a Európske spoločenstvo na základe uvedeného článku 19 ods. 1 viedli bilaterálne konzultácie, ktoré sa úspešne ukončili 7. júna 2006 dojednaním dohody.

               (3)

               Uvedenú dohodu vo forme výmeny listov je potrebné schváliť,

         ROZHODLA TAKTO:
   Článok 1
   Dohoda vo forme výmeny listov medzi Európskym spoločenstvom a Nórskym kráľovstvom o dodatočných obchodných preferenciách v prípade syra prijatých na základe článku 19 Dohody o Európskom hospodárskom priestore sa týmto v mene Spoločenstva schvaľuje.
   Text dohody je pripojený k tomuto rozhodnutiu.
   Článok 2
   Predseda rady sa týmto poveruje určiť osobu(-y) splnomocnenú(-é) na podpísanie dohody s cieľom zaviazať Spoločenstvo.

      V Bruseli 4. decembra 2006

            Za Radu

            predsedníčka

         L. LUHTANEN

    ---documentbreak---

               9.12.2006

               SK

               Úradný vestník Európskej únie

               L 346/31

         DOHODA
   vo forme výmeny listov medzi Európskym spoločenstvom a Nórskym kráľovstvom o úpravách obchodných preferencií v prípade syra prijatých na základe článku 19 Dohody o Európskom hospodárskom priestore
   Vážený pán,
   je mi cťou odvolať sa na konzultácie medzi Európskym spoločenstvom a Nórskym kráľovstvom o úpravách obchodných preferencií v prípade syra, ktoré sa uskutočnili od 3. mája 2006 do 7. júna 2006 na základe článku 19 ods. 1 Dohody o Európskom hospodárskom priestore.
   Európske spoločenstvo a Nórske kráľovstvo sa dohodli upraviť súčasné príslušné referenčné kvóty s cieľom zlepšiť bilaterálne obchodné podmienky obchodu so syrom.
   Týmto potvrdzujem, že konzultácie viedli k nasledujúcim výsledkom:

               1.

               Nórske kráľovstvo zvýši súčasnú ročnú colnú kvótu oslobodenú od cla na dovoz syra s pôvodom v Európskom spoločenstve do Nórska o 500 ton. Dodatočné množstvo sa pridelí súčasným dovozcom pomerným dielom (t. j. 12,5 % nárast súčasných kvót). Objem dodatočnej tarifnej kvóty bude 250 ton v roku 2006. Dodatočná kvóta sa otvorí čo najskôr, najneskôr 1. novembra 2006.

               2.

               Európske spoločenstvo zlúči dve súčasné ročné colné kvóty oslobodené od cla na dovoz syra s pôvodom v Nórsku do Európskeho spoločenstva (čísla kvót 09.4781 a 09.4782). Európske spoločenstvo bude v rámci systému správy povolení uplatňovať svoje bežné ustanovenia týkajúce sa riadenia týchto zlúčených tarifných kvót. Európske spoločenstvo začne implementovať toto zlúčenie od 1. januára 2007, na začiatku druhého semestra (1. január 2007 – 30. jún 2007) správneho roka tejto koncesie (1. júl 2006 – 30. jún 2007). Možné nedostatočné využitie súčasných kvót na syr počas semestra 1. júl 2006 – 31. december 2006 sa prevedie do semestra 1. január 2007 – 30. jún 2007.

               3.

               Pravidlá pôvodu na účely implementovania tejto úpravy, na ktoré sa odkazuje v bodoch 1 a 2, sa uvádzajú v prílohe IV k výmene listov z 2. mája 1992. Odsek 2 prílohy IV je však odkazom na zoznam v prílohe II k protokolu 4 k Dohode o Európskom hospodárskom priestore, ktorý sa má uplatňovať v súlade s prílohou I k tomu istému protokolu, a nie odkazom na zoznam v dodatku, na ktorý sa odkazuje v odseku 2 prílohy IV k výmene listov z 2. mája 1992.

               4.

               Strany sa dohodli podniknúť nevyhnutné kroky na to, aby sa zabezpečilo spravovanie tarifných kvót takým spôsobom, aby sa dovoz mohol realizovať pravidelne a aby sa dohodnuté množstvá mohli skutočne dovážať.

         Túto výmenu listov schvália strany v súlade s ich vlastnými postupmi.
   Mám tú česť potvrdiť, že Európske spoločenstvo súhlasí s obsahom tohto listu.
   Bol by som Vám zaviazaný, keby ste potvrdili, že vláda Nórskeho kráľovstva s týmto znením súhlasí.
   Prijmite, prosím, výraz mojej najhlbšej úcty.

   Vážený pán,
   mám česť potvrdiť dnešným dátumom prijatie Vášho listu tohto znenia:
   „Je mi cťou odvolať sa na konzultácie medzi Európskym spoločenstvom a Nórskym kráľovstvom o úpravách obchodných preferencií v prípade syra, ktoré sa uskutočnili od 3. mája 2006 do 7. júna 2006 na základe článku 19 ods. 1 Dohody o Európskom hospodárskom priestore.
   Európske spoločenstvo a Nórske kráľovstvo sa dohodli upraviť súčasné príslušné referenčné kvóty s cieľom zlepšiť bilaterálne obchodné podmienky obchodu so syrom.
   Týmto potvrdzujem, že konzultácie viedli k nasledujúcim výsledkom:

               1.

               Nórske kráľovstvo zvýši súčasnú ročnú colnú kvótu oslobodenú od cla na dovoz syra s pôvodom v Európskom spoločenstve do Nórska o 500 ton. Dodatočné množstvo sa pridelí súčasným dovozcom pomerným dielom (t. j. 12,5 % nárast súčasných kvót). Objem dodatočnej tarifnej kvóty bude 250 ton v roku 2006. Dodatočná kvóta sa otvorí čo najskôr, najneskôr 1. novembra 2006.

               2.

               Európske spoločenstvo zlúči dve súčasné ročné colné kvóty oslobodené od cla na dovoz syra s pôvodom v Nórsku do Európskeho spoločenstva (čísla kvót 09.4781 a 09.4782). Európske spoločenstvo bude v rámci systému správy povolení uplatňovať svoje bežné ustanovenia týkajúce sa riadenia týchto zlúčených tarifných kvót. Európske spoločenstvo začne implementovať toto zlúčenie od 1. januára 2007, na začiatku druhého semestra (1. január 2007 – 30. jún 2007) správneho roka tejto koncesie (1. júl 2006 – 30. jún 2007). Možné nedostatočné využitie súčasných kvót na syr počas semestra 1. júl 2006 – 31. december 2006 sa prevedie do semestra 1. január 2007 – 30. jún 2007.

               3.

               Pravidlá pôvodu na účely implementovania tejto úpravy, na ktoré sa odkazuje v bodoch 1 a 2, sa uvádzajú v prílohe IV k výmene listov z 2. mája 1992. Odsek 2 prílohy IV je však odkazom na zoznam v prílohe II k protokolu 4 k Dohode o Európskom hospodárskom priestore, ktorý sa má uplatňovať v súlade s prílohou I k tomu istému protokolu, a nie odkazom na zoznam v dodatku, na ktorý sa odkazuje v odseku 2 prílohy IV k výmene listov z 2. mája 1992.

               4.

               Strany sa dohodli podniknúť nevyhnutné kroky na to, aby sa zabezpečilo spravovanie tarifných kvót takým spôsobom, aby sa dovoz mohol realizovať pravidelne a aby sa dohodnuté množstvá mohli skutočne dovážať.

         Túto výmenu listov schvália strany v súlade s ich vlastnými postupmi.
   Mám tú česť potvrdiť, že Európske spoločenstvo súhlasí s obsahom tohto listu.
   Bol by som Vám zaviazaný, keby ste potvrdili, že vláda Nórskeho kráľovstva s týmto znením súhlasí.“
   Mám tú česť potvrdiť, že vláda Nórska súhlasí s obsahom Vášho listu.
   Prijmite, prosím, výraz mojej najhlbšej úcty.


title: Rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) a o zrušení rozhodnutia 2000/820/SVV

text:
               1.10.2005

               SK

               Úradný vestník Európskej únie

               L 256/63

      ROZHODNUTIE RADY 2005/681/SVV
   z 20. septembra 2005
   o zriadení Európskej policajnej akadémie (EPA) a o zrušení rozhodnutia 2000/820/SVV
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 30 ods. 1 písm. c) a článok 34 ods. 2 písm. c),
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Európska Rada na zasadnutí v Tampere 15. a 16. októbra 1999 odsúhlasila zriadenie Európskej policajnej akadémie, ďalej len „EPA“, na školenie vyšších príslušníkov policajných zborov.

               (2)

               Európska policajná akadémia bola zriadená rozhodnutím Rady 2000/820/SVV (2).

               (3)

               Je zrejmé, že fungovanie EPA by sa mohlo zlepšiť, keby bola financovaná zo všeobecného rozpočtu Európskej únie a keby sa Služobný poriadok úradníkov Európskych spoločenstiev a Podmienky zamestnávania ostatných zamestnancov Európskych spoločenstiev vzťahovali na riaditeľa a zamestnancov sekretariátu EPA.

               (4)

               V záveroch zo zasadnutia z 24. februára 2005 Rada preto žiadala, aby sa vykonali uvedené zmeny a doplnenia, a preto je potrebné zrušiť rozhodnutie 2000/820/SVV a nahradiť ho novým rozhodnutím Rady o EPA.

               (5)

               EPA by mala aj naďalej pôsobiť ako sieť, ktorá spája národné inštitúcie odbornej prípravy a ktorej úlohou je okrem iného odborná príprava vyšších príslušníkov polície členských štátov v súlade so všeobecnými zásadami ustanovenými v rozhodnutí 2000/820/SVV.

               (6)

               EPA by mala uskutočňovať svoje úlohy v postupných etapách s ohľadom na ciele ustanovené v ročných pracovných programoch a s náležitým ohľadom na dostupné zdroje.

               (7)

               Niekoľko technických zmien je potrebných na to, aby sa štruktúra EPA zosúladila s postupmi v rámci všeobecného rozpočtu Európskej únie a Služobného poriadku úradníkov Európskych spoločenstiev a Podmienok zamestnávania ostatných zamestnancov Európskych spoločenstiev.

               (8)

               Ostatné ustanovenia vychádzajú v najväčšej možnej miere z rozhodnutia 2000/820/SVV.

               (9)

               Technické zmeny zahŕňajú zmeny a doplnenia ustanovení o vzťahoch s tretími štátmi, fungovaní správnej rady, úlohách riaditeľa, zamestnancoch sekretariátu EPA, finančných požiadavkách, prístupe k dokumentom a hodnotení.

               (10)

               Pre zaistenie kontinuity sú potrebné osobitné prechodné ustanovenia,

         ROZHODLA TAKTO:
   KAPITOLA I
   ZRIADENIE, PRÁVNA SUBJEKTIVITA A SÍDLO
   Článok 1
   Zriadenie
   1.   Týmto sa zriaďuje Európska policajná akadémia (EPA). Považuje sa za nástupcu EPA zriadenej podľa rozhodnutia 2000/820/SVV.
   2.   Bez toho, aby bol dotknutý ďalší vývoj, EPA pôsobí ako sieť, ktorá spája národné ústavy odbornej prípravy v členských štátoch, ku ktorých úlohám patrí odborná príprava vyšších príslušníkov polície a ktoré s týmto cieľom úzko spolupracujú.
   3.   Úlohou EPA je vykonávať programy a iniciatívy, o ktorých rozhodne správna rada.
   Článok 2
   Právna subjektivita
   1.   EPA má právnu subjektivitu.
   2.   V každom členskom štáte EPA požíva najrozsiahlejšiu právnu a zmluvnú spôsobilosť, akou disponujú právnické osoby podľa vnútroštátneho práva. EPA môže najmä nadobúdať hnuteľný a nehnuteľný majetok a nakladať s ním a môže byť účastníkom súdneho konania.
   3.   Riaditeľ zastupuje EPA vo všetkých právnych úkonoch a záväzkoch.
   Článok 3
   Výsady a imunity
   Protokol o výsadách a imunitách Európskych spoločenstiev sa vzťahuje na riaditeľa EPA a zamestnancov jej sekretariátu s výnimkou zamestnancov vyslaných z členských štátov.
   Článok 4
   Sídlo
   EPA sídli v Bramshille v Spojenom kráľovstve.
   KAPITOLA II
   ÚČEL, CIELE A ÚLOHY
   Článok 5
   Účel
   Cieľom EPA je pomáhať školiť vyšších príslušníkov polície členských štátov zlepšovaním spolupráce medzi rôznymi jej zložkami. Podporuje a rozvíja európsky prístup k hlavným problémom, ktorým čelia členské štáty v boji proti zločinu, pri predchádzaní zločinnosti a zachovávaní právneho poriadku a verejnej bezpečnosti, najmä s ohľadom na cezhraničný rozmer týchto problémov.
   Článok 6
   Ciele
   EPA má tieto ciele:

               1.

               zvýšiť úroveň vedomostí o systémoch a štruktúrach vnútroštátnej polície iných členských štátov a o cezhraničnej policajnej spolupráci v rámci Európskej únie;

               2.

               zvýšiť úroveň vedomostí o medzinárodných nástrojoch a nástrojoch Únie najmä v týchto oblastiach:

                           a)

                           inštitúcie Európskej únie, ich fungovanie a úloha, ako aj o rozhodovacich mechanizmoch a právnych nástrojoch Európskej únie, najmä pokiaľ ide o ich význam pre spoluprácu v oblasti vynútiteľnosti práva;

                           b)

                           ciele, štruktúra a fungovanie Europolu, ako aj spôsoby ako maximalizovať spoluprácu medzi Europolom a príslušnými orgánmi činnými v trestnom konaní v členských štátoch v boji proti organizovanému zločinu;

                           c)

                           ciele, štruktúra a fungovanie Eurojustu;

               3.

               poskytovať vhodnú odbornú prípravu v oblasti rešpektovania demokratických záruk, najmä práva na obranu.

         Článok 7
   Úlohy
   Na dosiahnutie týchto cieľov môže EPA najmä:

               a)

               poskytovať školenia pre vyšších príslušníkov polície založené na spoločných normách;

               b)

               prispievať k príprave harmonizovaných programov odbornej prípravy príslušníkov polície stredných hodností, výkonných príslušníkov polície stredných hodností a výkonných príslušníkov polície v oblasti cezhraničnej spolupráce medzi policajnými zbormi v Európe a pomáhať pri zostavovaní vhodných programov odbornej prípravy pre pokročilých, ako aj zostavovať a poskytovať odbornú prípravu pre školiteľov;

               c)

               poskytovať špecializovanú odbornú prípravu pre príslušníkov polície, ktorí zohrávajú kľúčovú úlohu v boji proti cezhraničnému zločinu, so zvláštnym zameraním na organizovaný zločin;

               d)

               šíriť osvedčené postupy a výsledky výskumu;

               e)

               zostavovať a poskytovať odbornú prípravu pre účasť policajných zborov Európskej únie v nevojenskom krízovom manažmente;

               f)

               zostavovať a poskytovať odbornú prípravu policajným orgánom z kandidátskych krajín vrátane odbornej prípravy pre príslušníkov polície v kľúčovom postavení;

               g)

               uľahčovať príslušné výmeny a dočasné vyslania príslušníkov polície v rámci odbornej prípravy;

               h)

               vytvárať elektronickú sieť na podporu EPA pri výkone jej povinností a zabezpečiť, aby sa zaviedli nevyhnutné bezpečnostné opatrenia;

               i)

               umožniť vyšším príslušníkom polície členských štátov nadobudnúť potrebné jazykové znalosti.

         Článok 8
   Spolupráca s inými orgánmi
   1.   EPA môže spolupracovať s príslušným orgánmi Európskej únie v oblasti vynútiteľnosti práva a v iných príbuzných oblastiach a s príslušnými inštitúciami odbornej prípravy v Európe.
   2.   EPA môže spolupracovať s národnými ústavmi odbornej prípravy nečlenských štátov Európskej únie, najmä kandidátskych krajín, ako aj Islandu, Nórska a Švajčiarska.
   3.   Správna rada môže poveriť riaditeľa EPA, aby rokoval o dohodách o spolupráci s ktorýmkoľvek z orgánov uvedených v odsekoch 1 a 2.
   Uvedené dohody o spolupráci sa môžu uzavrieť len s povolením správnej rady.
   Dohody o spolupráci s orgánmi nečlenských štátov Európskej únie sa môžu uzavrieť len so súhlasom Rady.
   4.   EPA môže zohľadniť odporúčania Europolu a/alebo pracovnej skupiny policajných prezidentov členských štátov EÚ bez toho, aby boli dotknuté pravidlá, ktorými sa riadi prijímanie pracovného programu EPA.
   KAPITOLA III
   ORGÁNY, ZAMESTNANCI A KONTAKTNÉ BODY
   Článok 9
   Orgány
   Orgánmi EPA sú:

               1.

               správna rada.

               2.

               riaditeľ na čele sekretariátu EPA.

         Článok 10
   Správna rada
   1.   Správnu radu tvorí jedna delegácia z každého členského štátu. Každá delegácia má jeden hlas.
   2.   Členmi správnej rady sú prednostne riaditelia národných ústavov odbornej prípravy. Ak má niektorý členský štát niekoľko riaditeľov, tvoria spolu delegáciu. Správnej rade predsedá zástupca členského štátu, ktorý vykonáva predsedníctvo Rady Európskej únie.
   3.   Zástupcovia Komisie a Generálneho sekretariátu Rady Európskej únie a Europolu sa pozývajú na účasť na zasadnutiach ako nehlasujúci pozorovatelia.
   4.   Členov správnej rady môžu sprevádzať odborníci.
   5.   Riaditeľ EPA sa zúčastňuje na zasadaniach správnej rady bez hlasovacieho práva.
   6.   Správna rada sa schádza najmenej dvakrát za rok.
   7.   Ak nie je v tomto rozhodnutí ustanovené inak, správna Rada sa uznáša dvojtretinovou väčšinou svojich členov.
   8.   Správna rada ustanovuje svoj rokovací poriadok.
   9.   Správna rada prijíma:

               a)

               spoločné učebné osnovy, moduly odbornej prípravy, učebné metódy a iné učebné nástroje;

               b)

               rozhodnutia o vymenovaní riaditeľa;

               c)

               jednomyseľne návrh rozpočtu, ktorý sa predkladá Komisii;

               d)

               po porade s Komisiou pracovný program, ktorý sa predkladá Rade na schválenie;

               e)

               výročnú správu a päťročnú správu EPA, ktoré sa predkladajú Komisii a Rade, aby ich Rada vzala na vedomie a odsúhlasila;

               f)

               na návrh riaditeľa a po získaní súhlasu Komisie vykonávacie predpisy uplatniteľné na zamestnancov EPA.

         10.   Správna rada môže v nevyhnutných prípadoch rozhodnúť o zriadení pracovných skupín, ktoré vydávajú odporúčania, tvoria a navrhujú stratégie, koncepcie a nástroje odbornej prípravy alebo plnia iné poradné úlohy, ktoré správna rada považuje za potrebné. Správna rada vypracuje pravidlá, ktorými sa bude riadiť tvorba a fungovanie pracovných skupín.
   11.   Správna rada vykonáva vo vzťahu k riaditeľovi právomoci ustanovené v článku 13 ods. 3.
   12.   Bez toho, aby bol dotknutý odsek 9 písm. d) a e), sa pracovný program, výročná správa o činnosti EPA a päťročná správa EPA pre informáciu zasielajú Európskemu parlamentu a Komisii a zverejňujú sa.
   Článok 11
   Riaditeľ
   1.   Riaditeľa vymenúva správna rada zo zoznamu najmenej troch kandidátov, predloženého výberovou komisiou na obdobie troch rokov, ktoré sa môže raz predĺžiť.
   Správna rada ustanoví pravidlá pre výber kandidátov. Tieto pravidlá schváli rada pred nadobudnutím ich účinnosti.
   2.   Správna rada môže rozhodnúť o predĺžení funkčného obdobia riaditeľa.
   3.   Riaditeľa môže odvolať správna rada.
   4.   Riaditeľ zodpovedá za každodenné riadenie činnosti EPA. Podporuje prácu správnej rady. Riaditeľ:

               a)

               vykonáva vo vzťahu k zamestnancom právomoci ustanovené v článku 13 ods. 3;

               b)

               podniká všetky nevyhnutné kroky vrátane prijímania interných správnych pokynov a zverejňovania oznamov, aby zabezpečil fungovanie EPA v súlade s ustanoveniami tohto rozhodnutia;

               c)

               zostavuje predbežný návrh rozpočtu, predbežný návrh výročnej správy a predbežný návrh pracovného programu, ktoré sa predkladajú správnej rade;

               d)

               plní rozpočet;

               e)

               udržiava kontakty s príslušnými útvarmi v členských štátoch;

               f)

               koordinuje vykonávanie pracovného programu;

               g)

               vykonáva všetky ďalšie funkcie, ktorými ho poverila správna Rada.

         5.   Riaditeľ sa za svoju činnosť zodpovedá správnej rade.
   6.   Ak o to požiada Rada, riaditeľ podá správu o plnení svojich povinností. Riaditeľ môže urobiť to isté, ak o to požiada Európsky parlament.
   7.   Riaditeľ dojednáva dohodu o ústredí s vládou hostiteľského členského štátu a predkladá ju na schválenie správnej rade.
   Článok 12
   Sekretariát EPA
   Sekretariát EPA pomáha EPA s administratívnymi úlohami potrebnými pre jej fungovanie a vykonávanie ročného programu a, ak to je vhodné, dodatočných programov a iniciatív.
   Článok 13
   Zamestnanci sekretariátu EPA
   1.   Na riaditeľa EPA a zamestnancov sekretariátu EPA prijatých do zamestnania po nadobudnutí účinnosti tohto rozhodnutia sa vzťahuje Služobný poriadok úradníkov Európskych spoločenstiev a Podmienky zamestnávania ostatných zamestnancov Európskych spoločenstiev a pravidlá spoločne prijaté inštitúciami Európskych spoločenstiev na účely uplatňovania tohto služobného poriadku a podmienok zamestnávania.
   2.   Na účely vykonávania nariadenia Rady (EHS, Euratom, ESUO) č. 259/68 z 29. februára 1968, ktorým sa ustanovuje Služobný poriadok úradníkov a Podmienky zamestnávania ostatných zamestnancov Európskych spoločenstiev a ukladajú osobitné opatrenia prechodne uplatňované na úradníkov Komisie (3) je EPA agentúrou v zmysle článku 1a ods. 2 Služobného poriadku úradníkov Európskych spoločenstiev.
   3.   Právomoci prenesené na menovací orgán Služobným poriadkom a na orgán oprávnený uzatvárať pracovné zmluvy podmienkami zamestnávania ostatných zamestnancov vykonáva EPA voči zamestnancom svojho sekretariátu v súlade s ustanoveniami článku 10 ods. 11 a článku 11 ods. 4 písm. a) tohto rozhodnutia.
   4.   Zamestnancov sekretariátu EPA tvoria úradníci vyslaní inštitúciou v zmysle Služobného poriadku úradníkov Európskych spoločenstiev, odborníci vyslaní členskými štátmi a iní zamestnanci dočasne prijatí EPA a potrební pre plnenie jej úloh.
   5.   Vyslanie národných expertov z členských štátov do sekretariátu EPA je v súlade s rozhodnutím Rady 2003/479/ES zo 16. júna 2003 o pravidlách pridelenia národných expertov a vojenského personálu na Generálny sekretariát Rady (4), ktoré sa uplatňujú obdobne.
   Článok 14
   Kontaktné body
   V každom členskom štáte sa môže zriadiť národný kontaktný bod EPA. Bez toho, aby bolo dotknuté právo členských štátov organizovať tento kontaktný bod tak, ako považujú za vhodné, mala by ním byť prednostne delegácia členského štátu v správnej rade. Národný kontaktný bod zabezpečuje účinnú spoluprácu medzi EPA a ústavmi odbornej prípravy.
   KAPITOLA IV
   FINANČNÉ POŽIADAVKY
   Článok 15
   Rozpočet
   1.   Príjmy EPA tvorí bez toho, aby boli dotknuté iné druhy príjmov, príspevok Spoločenstva, ktorý je uvedený vo všeobecnom rozpočte Európskej únie (oddiel Komisie).
   2.   Výdavky EPA zahŕňajú výdavky na zamestnancov, správu, infraštruktúru a prevádzku.
   3.   Riaditeľ vypracuje odhad príjmov a výdavkov EPA na nasledujúci rozpočtový rok a predloží ho správnej rade spolu s predbežným plánom stavu zamestnancov.
   4.   Príjmy a výdavky musia byť vyrovnané.
   5.   Správna rada prijíma návrh odhadu vrátane predbežného plánu stavu zamestnancov spolu s predbežným pracovným programom a najneskôr do 31. marca každého roku ich predkladá Komisii. Ak má Komisia námietky k návrhu odhadu, poradí sa so správnou radou do 30 dní.
   6.   Odhad Komisia zašle Európskemu parlamentu a Rade (ďalej len „rozpočtový orgán“) spolu s predbežným návrhom rozpočtu Európskej únie.
   7.   Na základe odhadu Komisia zaznamená do predbežného návrhu všeobecného rozpočtu Európskej únie odhady, ktoré považuje za nevyhnutné pre plán stavu zamestnancov, a výšku príspevku, ktorým sa zaťaží všeobecný rozpočet, a predloží ho rozpočtovému orgánu v súlade s článkom 272 zmluvy.
   8.   Rozpočtový orgán schvaľuje rozpočtové prostriedky pre príspevok EPA. Rozpočtový orgán prijíma plán stavu zamestnancov pre EPA.
   9.   Správna rada prijíma rozpočet EPA a plán stavu zamestnancov. Tie sa stávajú konečnými po záverečnom prijatí všeobecného rozpočtu Európskej únie. Podľa potreby sa zodpovedajúcim spôsobom upravia.
   10.   Každá úprava rozpočtu vrátane plánu stavu zamestnancov sa uskutočňuje v súlade s postupom ustanoveným v odsekoch 5 až 9.
   11.   Správna rada čo najskôr oznámi rozpočtovému orgánu svoj úmysel vykonať akýkoľvek projekt, ktorý môže mať významný finančný dosah na financovanie jej rozpočtu, najmä akékoľvek projekty týkajúce sa majetku, ako je prenájom alebo kúpa budov. Informuje o tom Komisiu.
   12.   Ak niektorá zložka rozpočtového orgánu oznámila svoj úmysel zaujať stanovisko, predloží toto stanovisko správnej rade do šiestich týždňov od dátumu oznámenia projektu.
   Článok 16
   Plnenie a kontrola rozpočtu
   1.   Rozpočet EPA plní riaditeľ.
   2.   Najneskôr do 1. marca po každom rozpočtovom roku účtovník EPA oznamuje hlavnému účtovníkovi Komisie predbežnú účtovnú závierku spolu so správou o rozpočtovom a finančnom hospodárení za daný rozpočtový rok. Účtovník Komisie zhrnie predbežné účtovné závierky inštitúcií a decentralizovaných orgánov v súlade s článkom 128 nariadenia Rady (ES, Euratom) č. 1605/2002 z 25. júna 2002 o finančnom nariadení uplatňovanom na všeobecný rozpočet Európskych spoločenstiev (finančné nariadenie) (5).
   3.   Najneskôr do 31. marca po každom rozpočtovom roku účtovník Komisie predkladá predbežnú účtovnú závierku EPA Dvoru audítorov spolu so správou o rozpočtovom a finančnom hospodárení za daný rozpočtový rok. Správa o rozpočtovom a finančnom hospodárení za daný rozpočtový rok sa zašle aj Európskemu parlamentu a Rade.
   4.   Riaditeľ EPA po prijatí pripomienok Dvora audítorov k predbežnej účtovnej závierke EPA podľa článku 129 finančného nariadenia vypracuje návrh účtovnej závierky EPA na vlastnú zodpovednosť a predloží ho správnej rade, aby k nemu zaujala stanovisko.
   5.   K účtovnej závierke EPA zaujíma stanovisko správna rada.
   6.   Najneskôr do 1. júla nasledujúceho roku pošle riaditeľ finančnú závierku spolu so stanoviskom správnej rady Komisii, Dvoru audítorov, Európskemu parlamentu a Rade.
   7.   Účtovná závierka sa uverejní.
   8.   Riaditeľ postúpi Dvoru audítorov odpoveď na jeho pripomienky najneskôr do 30. septembra. Túto odpoveď postúpi aj správnej rade.
   9.   Európsky parlament na odporúčanie Rady do 30. apríla roku n + 2 udeľuje riaditeľovi EPA absolutórium na plnenie rozpočtu za rok n.
   Článok 17
   Finančné ustanovenie
   Finančné pravidlá uplatniteľné na EPA prijíma správna Rada jednomyseľne po porade s Komisiou. Nesmú byť v rozpore s nariadením Komisie (ES, Euratom) č. 2343/2002 z 23. decembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), pokiaľ to vyslovene nevyžaduje prevádzka EPA a len s predchádzajúcim súhlasom Komisie. Rozpočtový orgán je o týchto výnimkách informovaný.
   Článok 18
   Boj proti podvodom
   1.   V záujme boja proti podvodom, korupcii a ďalším protizákonným činnostiam sa ustanovenia nariadenia Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (7) uplatňujú bez obmedzenia.
   2.   EPA pristúpi k Medziinštitucionálnej dohode z 25. mája 1999, ktorá sa týka vnútorných vyšetrovaní Európskym úradom pre boj proti podvodom (OLAF) a bezodkladne vydá príslušné ustanovenia uplatniteľné na riaditeľa EPA a zamestnancov sekretariátu EPA.
   3.   Rozhodnutia o dohodách o financovaní a vykonávaní dohôd a nástrojov, ktoré z nich vyplývajú, explicitne stanovia, že Dvor audítorov a OLAF môžu v prípade potreby vykonávať kontroly na mieste medzi príjemcami finančných prostriedkov EPA a činiteľmi zodpovednými za ich prideľovanie.
   KAPITOLA V
   RÔZNE USTANOVENIA
   Článok 19
   Jazyky
   Na agentúru sa vzťahujú ustanovenia nariadenia č. 1 z 15. apríla 1958 o používaní jazykov v Európskom hospodárskom spoločenstve (8). Výročná správa pre Radu uvedená v článku 10 ods. 9 písm. e) sa zostavuje v úradných jazykoch inštitúcií Únie.
   Článok 20
   Prístup k dokumentom
   Na základe návrhu riaditeľa a najneskôr šesť mesiacov po nadobudnutí účinnosti tohto rozhodnutia správna Rada prijme predpisy týkajúce sa prístupu k dokumentom EPA, pričom zohľadní zásady a limity uvedené v nariadení Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (9).
   Článok 21
   Hodnotenie
   1.   Do piatich rokov po nadobudnutí účinnosti tohto rozhodnutia a následne každých päť rokov správna Rada vykoná nezávislé externé hodnotenie vykonávania tohto rozhodnutia, ako aj činností EPA.
   2.   Každé hodnotenie hodnotí vplyv tohto rozhodnutia, užitočnosť, relevantnosť, efektívnosť a účinnosť EPA a jej pracovných postupov.
   3.   Správna rada dostane hodnotenie a vydá Komisii odporúčania o štruktúre EPA a jej pracovných postupoch. Závery hodnotenia aj odporúčania sú súčasťou päťročnej správy, ktorá sa má zostaviť v súlade s postupom uvedeným v článku 10 ods. 9 písm. e).
   Článok 22
   Rozhodnutia Rady
   Pri postupe podľa článkov 8 ods. 3, 10 ods. 9 písm. d) a e), 11 ods. 1 a 16 ods. 9 sa Rada uznáša kvalifikovanou väčšinou svojich členov.
   KAPITOLA VI
   PRECHODNÉ USTANOVENIA
   Článok 23
   Všeobecná právna sukcesia
   1.   EPA, ako ju zriaďuje toto rozhodnutie, je všeobecným právnym nástupcom pre všetky zmluvy, ktoré uzavrela, všetky záväzky, ktoré prijala, a majetok, ktorý nadobudla EPA zriadená rozhodnutím 2000/820/SVV.
   2.   Dohoda o ústredí bez toho, aby bol dotknutý článok 11 ods. 7, uzavretá na základe článku 4 ods. 1 rozhodnutia 2000/820/SVV ostáva v platnosti pre EPA zriadenej týmto rozhodnutím až do zrušenia.
   Článok 24
   Riaditeľ a zamestnanci
   1.   Riaditeľ, vymenovaný na základe článku 4 ods. 2 rozhodnutia 2000/820/SVV, je riaditeľom v zmysle článku 11 tohto rozhodnutia až do konca svojho funkčného obdobia.
   2.   Ak nie je ochotný alebo schopný konať v súlade s odsekom 1, správna rada vymenuje dočasného riaditeľa na obdobie najviac 18 mesiacov, až kým sa neukončí postup vymenovania uvedený v článku 11 ods. 1 tohto rozhodnutia.
   3.   Pracovné zmluvy uzavreté pred prijatím tohto rozhodnutia sa rešpektujú.
   4.   Národní experti vyslaní do EPA zriadenej na základe rozhodnutia 2000/820/SVV sú oprávnení pokračovať vo svojom vyslaní do EPA v súlade s pravidlami uvedenými v článku 13 ods. 5 tohto rozhodnutia.
   Článok 25
   Rozpočet
   1.   Postup absolutória v súvislosti s rozpočtami, ustanovený na základe článku 5 ods. 3 rozhodnutia 2000/820/SVV, sa vykonáva v súlade s rozpočtovým nariadením prijatým na základe článku 5 ods. 3 rozhodnutia 2000/820/SVV.
   2.   Všetky výdavky, ktoré vyplývajú zo záväzkov prijatých EPA v súlade s rozpočtovým nariadením prijatým na základe článku 5 ods. 3 rozhodnutia 2000/820/SVV pred nadobudnutím účinnosti tohto rozhodnutia, ktoré v tom čase ešte neboli zaplatené, pokrýva rozpočet EPA zriadenej týmto rozhodnutím.
   3.   Pred uplynutím deviatich mesiacov od nadobudnutia účinnosti tohto rozhodnutia správna rada jednomyseľne stanoví sumu na pokrytie výdavkov uvedených v odseku 2. Zodpovedajúca suma, financovaná z akumulovaného prebytku rozpočtov schválených na základe článku 5 ods. 3 rozhodnutia 2000/820/SVV, sa prenáša do rozpočtu na rok 2006 ustanoveného týmto rozhodnutím a predstavuje pripísaný príjem na pokrytie týchto výdavkov.
   Ak prebytky nestačia na pokrytie výdavkov uvedených v odseku 2, členské štáty poskytnú potrebné prostriedky na základe rozhodnutia 2000/820/SVV.
   4.   Zvyšok z prebytkov rozpočtov schválených na základe článku 5 ods. 3 rozhodnutia 2000/820/SVV sa vrátia členským štátom. Suma, ktorá sa má vyplatiť každému členskému štátu, sa vypočíta na základe ročných príspevkov členských štátov do rozpočtov EPA, ustanovených na základe článku 5 ods. 2 rozhodnutia 2000/820/SVV.
   Uvedený zvyšok sa vráti členským štátom do troch mesiacov po tom, ako bola ustanovená suma uvedená v odseku 3 a postup absolutória v súvislosti s rozpočtami schválenými na základe článku 5 ods. 3 rozhodnutia 2000/820/SVV sa ukončil.
   5.   EPA ďalej vykonáva projekty financované Spoločenstvom, na ktorých sa zúčastňuje EPA zriadená na základe rozhodnutia 2000/820/SVV, vrátane projektov prijatých na základe programov CARDS a MEDA.
   Článok 26
   Pracovný program a výročná správa
   1.   Ročný program trvalého vzdelávania prijatý na základe článku 3 rozhodnutia 2000/820/SVV sa považuje za pracovný program uvedený v článku 10 ods. 9 písm. d), pokiaľ sa v zmenách a doplneniach prijatých v súlade s ustanoveniami tohto rozhodnutia neustanoví inak.
   2.   Výročná správa o činnosti EPA za rok 2005 sa vypracúva v súlade s postupom uvedeným v článku 3 rozhodnutia 2000/820/SVV.
   Článok 27
   Inštitucionálne opatrenia
   1.   Na účely vykonania prechodných ustanovení tohto rozhodnutia správna Rada zriadená na základe článku 10 tohto rozhodnutia nahrádza riadiaci výbor zriadený na základe rozhodnutia 2000/820/SVV.
   2.   Bez ohľadu na ustanovenie článku 28 tohto rozhodnutia príslušné ustanovenia rozhodnutia 2000/820/SVV a všetky pravidlá a predpisy prijaté na ich vykonanie ostávajú účinné na účely vykonávania prechodných ustanovení tohto rozhodnutia.
   Článok 28
   Opatrenia, ktoré sa majú pripraviť pred nadobudnutím účinnosti
   Riadiaci výbor zriadený na základe rozhodnutia 2000/820/SVV ako aj riaditeľ vymenovaný na základe uvedeného rozhodnutia pripraví prijatie týchto nástrojov:

               a)

               rokovacieho poriadku správnej rady uvedeného v článku 10 ods. 8;

               b)

               vykonávacích predpisov uplatniteľných na zamestnancov EPA uvedených v článku 10 ods. 9 písm. f);

               c)

               pravidiel pre výber kandidátov uvedených v článku 11 ods. 1;

               d)

               opatrení uvedených v článku 11 ods. 4 písm. b);

               e)

               rozpočtových pravidiel uplatniteľných na EPA uvedených v článku 17;

               f)

               opatrení stanovených v článku 18 ods. 2 a

               g)

               pravidiel pre prístup k dokumentom EPA uvedených v článku 20.

         KAPITOLA VII
   ZÁVEREČNÉ USTANOVENIA
   Článok 29
   Zrušenie
   Bez toho, aby bola dotknutá kapitola VI tohto rozhodnutia, sa rozhodnutie 2000/820/SVV zrušuje.
   Článok 30
   Nadobudnutie účinnosti
   Toto rozhodnutie nadobúda účinnosť 1. januára 2006. Článok 28 sa však uplatňuje odo dňa nasledujúceho po uverejnení tohto rozhodnutia v Úradnom vestníku Európskej únie.
   Článok 31
   Uverejnenie
   Toto rozhodnutie sa uverejní v Úradnom vestníku Európskej únie.

      V Bruseli 20. septembra 2005

            Za Radu

            predsedníčka

         M. BECKETT

      (1)  Stanovisko z 12. apríla 2005 (zatiaľ nuverejnené v úradnom vestníku).

      (2)  Ú. v. ES L 336, 30.12.2000, s. 1. Rozhodnutie naposledy zmenené a doplnené rozhodnutím 2004/567/SVV (Ú. v. EÚ L 251, 27.7.2004, s. 20).

      (3)  Ú. v. ES L 56, 4.3.1968, s. 1. Nariadenie naposledy zmenené a doplnené nariadením (ES, Euratom) č. 723/2004 (Ú. v. EÚ L 124, 27.4.2004, s. 1).

      (4)  Ú. v. EÚ L 160, 28.6.2003, s. 72. Rozhodnutie naposledy zmenené a doplnené rozhodnutím 2004/240/ES (Ú. v. EÚ L 74, 12.3.2004, s. 17).

      (5)  Ú. v. ES L 248, 16.9.2002, s. 1.

      (6)  Ú. v. ES L 357, 31.12.2002, s. 72.

      (7)  Ú. v. ES L 136, 31.5.1999, s. 1.

      (8)  Ú. v. ES 17, 6.10.1958, s. 385/58. Nariadenie naposledy zmenené a doplnené Aktom o pristúpení z roku 2003.

      (9)  Ú. v. ES L 145, 31.5.2001, s. 43.


title: Rozhodnutie Európskej centrálnej banky z 20. marca 2003 o nominálnych hodnotách, špecifikáciách, reprodukcii, výmene a sťahovaní eurobankoviek z obehu (ECB/2003/4)

text:
Dôležité právne oznámenie

|

32003D0004

Úradný vestník L 078 , 25/03/2003 S. 0016 - 0019

		Rozhodnutie Európskej centrálnej bankyz 20. marca 2003o nominálnych hodnotách, špecifikáciách, reprodukcii, výmene a sťahovaní eurobankoviek z obehu(ECB/2003/4)(2003/205/ES)RADA GUVERNÉROV EURÓPSKEJ CENTRÁLNEJ BANKY:so zreteľom na Zmluvu o založení Európskeho spoločenstva a najmä na jej článok 106 ods. 1 a na článok 16 Štatútu Európskeho systému centrálnych bánk a Európskej centrálnej banky,keďže:(1) Článok 106 ods. 1 zmluvy a článok 16 štatútu ustanovujú, že Európska centrálna banka (ECB) má výhradné právo povoľovať emisiu bankoviek v rámci spoločenstva; tieto články súčasne ustanovujú, že ECB a národné centrálne banky môžu vydávať takéto bankovky. Podľa článku 10 nariadenia Rady (ES) č. 974/98 z 3. mája 1998 o zavedení eura [1] ECB a národné centrálne banky zúčastnených členských štátov (ďalej len "NCB") uvedú eurobankovky do obehu.(2) Európsky menový inštitút (EMI) vykonal prípravné práce na výrobu a emisiu eurobankoviek a najmä v súvislosti s výtvarnými návrhmi eurobankoviek napomohol uznať a akceptovať nové nominálne hodnoty a špecifikácie eurobankoviek užívateľmi tým, že vzal do úvahy špecifické vizuálne a technické požiadavky európskych združení užívateľov bankoviek.(3) ECB ako nástupca EMI vlastní autorské práva na výtvarné návrhy eurobankoviek, pôvodne vlastnené EMI; ECB a NCB, konajúce v mene ECB, môžu uplatniť tieto autorské práva v súvislosti s reprodukciami, vydanými alebo uvedenými do obehu v rozpore s týmito autorskými právami, okrem iného napr. reprodukciami, ktoré by mohli negatívne ovplyvniť postavenie eurobankoviek.(4) Súčasťou práva ECB a NCB vydávať eurobankovky je oprávnenie prijímať všetky potrebné právne opatrenia na ochranu integrity eurobankoviek ako platobných nástrojov; ECB by mala prijať opatrenia na zabezpečenie minimálnej úrovne ochrany vo všetkých zúčastnených členských štátoch s cieľom dosiahnuť, aby široká verejnosť bola schopná rozlíšiť pravé eurobankovky od reprodukovaných; preto je potrebné určiť spoločné pravidlá, podľa ktorých bude povolené reprodukovanie eurobankoviek.(5) Ustanovenia tohto rozhodnutia sa uplatňujú bez toho, aby bolo dotknuté uplatňovanie ustanovení trestného práva, najmä pokiaľ ide o falšovanie.(6) Reprodukcie eurobankoviek v elektronickej forme by mali byť považované za zákonné len vtedy, ak ich výrobca prijme dostatočné technické opatrenia na zabránenie vyrobenia kópií, ktoré by si široká verejnosť mohla pomýliť s pravými eurobankovkami.(7) Právomoc prijímať opatrenia na ochranu integrity eurobankoviek ako platobných nástrojov zahŕňa právomoc prijať spoločný režim, v rámci ktorého sú NCB pripravené vymieňať znehodnotené alebo poškodené eurobankovky. V tomto režime sú vytvorené konkrétne kategórie eurobankoviek, ktoré by mala NCB odobrať, ak sa jej predložia na výmenu.(8) Časť pôvodnej eurobankovky, ktorá musí byť predložená, aby mohla byť posúdená jej výmena, podlieha požiadavkám na minimálne rozmery; tieto rozmery musia byť vyjadrené ako percento z plochy povrchu pôvodnej eurobankovky pred jej znehodnotením alebo poškodením, aby sa zabránilo skresleniu rozmerov, napríklad v situáciách, keď eurobankovka je znehodnotená alebo poškodená v dôsledku zmenšenia jej rozmerov.(9) Na podporu správneho používania prostriedkov na ochranu proti krádeži zo strany všetkých, ktorí v rámci svojej činnosti narábajú s eurobankovkami, je vhodné, ak žiadajú NCB o výmenu eurobankoviek, ktoré boli znehodnotené alebo poškodené použitím prostriedkov na ochranu proti krádeži, aby NCB účtovala týmto osobám poplatok ako náhradu za analýzy, ktoré vykonali v súvislosti s výmenou týchto eurobankoviek.(10) Tento poplatok sa neúčtuje, ak znehodnotenie alebo poškodenie je dôsledkom pokusu o lúpež alebo krádež, alebo dokonanej lúpeže alebo krádeže, a aby sa predišlo bezvýznamným poplatkom, tento sa účtuje len vtedy, keď sa na výmenu predloží minimálny počet znehodnotených alebo poškodených eurobankoviek.(11) Eurobankovky, ktoré boli znehodnotené alebo poškodené vo väčšom množstve v dôsledku použitia prostriedkov na ochranu proti krádeži, by mali byť predložené na výmenu v zväzkoch, ktoré sú zložené z minimálneho počtu eurobankoviek.(12) Súčasťou výhradného práva ECB povoľovať emisiu eurobankoviek v rámci spoločenstva je právomoc stiahnuť eurobankovky z obehu a vytvoriť spoločný režim, v ktorom ECB a NCB môžu vykonávať toto sťahovanie z obehu.(13) Z dôvodov zrozumiteľnosti a právnej istoty je vhodné vydať úplné znenie rozhodnutia ECB/2001/7 z 30. augusta 2001 o nominálnych hodnotách, špecifikáciách, reprodukcii, výmene a sťahovaní eurobankoviek [2] z obehu, zmeneného a doplneného rozhodnutím ECB/2001/14 [3], a zvýšiť transparentnosť úloh ECB a NCB s ohľadom na pravidlá o reprodukcii, výmene a sťahovaní eurobankoviek z obehu,PRIJALA TOTO ROZHODNUTIE:Článok 1Nominálne hodnoty a špecifikácie1. Prvá séria eurobankoviek zahŕňa sedem nominálnych hodnôt v rozsahu od piatich eur do 500 eur, ktoré znázorňujú tému "Historické obdobia a štýly Európy", s týmito základnými špecifikáciami.Zobrazená hodnota (EUR) | Rozmery | Prevažujúca farba | Výtvarný návrh |5 | 120 × 62 mm | Sivá | Klasický |10 | 127 × 67 mm | červená | Romantický |20 | 133 × 72 mm | modrá | Gotický |50 | 140 × 77 mm | oranžová | Renesančný |100 | 147 × 82 mm | zelená | Barokový a rokokový |200 | 153 × 82 mm | žltohnedá | Železná a sklenená architektúra |500 | 160 × 82 mm | purpurová | Moderná architektúra 20. storočia |2. Sedem nominálnych hodnôt v sérii eurobankoviek zobrazuje brány a okná na prednej strane (rekto) a mosty na zadnej strane (verzo). Všetkých sedem nominálnych hodnôt charakterizuje iné európske umelecké obdobie, ktoré je uvedené vyššie. Medzi ďalšie prvky výtvarných návrhov patria: symbol Európskej únie; názov meny v rímskej a gréckej abecede; iniciály ECB v zneniach úradných jazykov; symbol ©, ktorý upozorňuje, že autorské práva patria ECB a podpis prezidenta ECB.Článok 2Pravidlá o reprodukcii eurobankoviek1. "Reprodukciou" sa rozumie každé hmotné alebo nehmotné zobrazenie, ktoré znázorňuje celú eurobankovku alebo jej časť, ako je uvedené v článku 1, alebo časti jej jednotlivých prvkov výtvarného návrhu, okrem iného napr. farba, rozmery a použitie písmen alebo symbolov, ktorých zobrazenie sa môže podobať alebo vyvolávať všeobecný dojem eurobankovky, bez ohľadu na:a) veľkosť obrazu; alebob) materiály) alebo techniku (-y), použité pri jej výrobe; aleboc) či zobrazenie bolo alebo nebolo doplnené o prvky alebo ilustrácie, ktoré nepochádzajú z bankoviek; alebod) či výtvarný návrh eurobankovky, napríklad písmená alebo symboly, boli alebo neboli zmenené.2. Reprodukcie, ktoré by si široká verejnosť mohla pomýliť s pravými eurobankovkami, sa považujú za nezákonné.3. Reprodukcie, ktoré spĺňajú tieto kritériá sa považujú za zákonné, pretože nepredstavujú riziko, že by si ich široká verejnosť mohla pomýliť s pravými eurobankovkami:a) jednostranné reprodukcie eurobankovky, ako je uvedené v článku 1, ak veľkosť reprodukcie je najmenej 125 % dĺžky aj šírky alebo najviac 75 % dĺžky aj šírky príslušnej eurobankovky, ako je uvedené v článku 1; alebob) obojstranné reprodukcie eurobankovky, ako je uvedené v článku 1, ak veľkosť reprodukcie je najmenej 200 % dĺžky aj šírky alebo najviac 50 % dĺžky aj šírky príslušnej eurobankovky, ako je uvedené v článku 1; aleboc) reprodukcie jednotlivých prvkov výtvarného návrhu eurobankovky, ako je uvedené v článku 1, ak tento prvok výtvarného návrhu nie je zobrazený na pozadí, podobajúcom sa bankovke; alebod) jednostranové reprodukcie, zobrazujúce časť prednej strany alebo zadnej strany eurobankovky, ak táto časť je menšia ako jedna tretina originálu prednej strany alebo zadnej strany eurobankovky, ako je uvedené v článku 1; aleboe) reprodukcie vyrobené z materiálu zjavne odlišného od papiera, ktorý sa vzhľadom nápadne odlišuje od materiálu, používaného pre bankovky; alebof) nehmotné reprodukcie, dostupné elektronicky na internetových stránkach káblovými, bezdrôtovými alebo inými prostriedkami, ktoré umožňujú verejnosti prístup k týmto nehmotným reprodukciám z miesta a v čase, ktorý si individuálne vyberú, ak:- slovo SPECIMEN (VZOR) je vytlačené uhlopriečne cez celú reprodukciu vdruhu písma Arial alebo v inom druhu písma podobnom Arial; dĺžka slova VZOR je aspoň 75 % dĺžky reprodukcie a výška slova VZOR je aspoň 15 % šírky reprodukcie, a je v nepriehľadnej (matnej) farbe, kontrastujúcej s farbou prevažujúcou na príslušnej eurobankovke, ako je uvedené v článku 1, a- rozlíšenie elektronickej reprodukcie v jej pôvodnej veľkosti nepresahuje 72 dpi (bodov na palec).4. ECB a NCB po obdržaní písomnej žiadosti poskytnú potvrdenie, že reprodukcie, ktoré nespĺňajú kritériá podľa odseku 3 za predpokladu, že nemôžu byť mylne považované širokou verejnosťou za pravú eurobankovku, ako je uvedené v článku 1, sú zákonné. Ak je reprodukcia vyrábaná len na území jedného zúčastneného členského štátu, žiadosti uvedené vyššie sa adresujú NCB toho členského štátu. Vo všetkých ostatných prípadoch sa tieto žiadosti adresujú ECB.5. Predpisy o reprodukcii eurobankoviek platia aj pre eurobankovky, ktoré boli stiahnuté z obehu alebo stratili svoj status zákonného platidla v zmysle tohto rozhodnutia.Článok 3Výmena znehodnotených alebo poškodených eurobankoviek1. NCB na požiadanie a za podmienok, ktoré sú ustanovené v odseku 2, vymení znehodnotené alebo poškodené pravé eurobankovky so statusom zákonného platidla v týchto prípadoch:a) pri predložení viac ako 50 % eurobankovky;b) pri predložení 50 % alebo menšej časti eurobankovky, ak predkladateľ dokáže, že chýbajúce časti boli zničené.2. Na základe odseku 1 sa tieto dodatočné podmienky vzťahujú na výmenu znehodnotených alebo poškodených eurobankoviek so statusom zákonného platidla:a) ak je pochybnosť o oprávnenom vlastníctve eurobankoviek žiadateľa alebo o pravosti eurobankoviek, žiadateľ predloží preukaz totožnosti;b) ak sa predložia eurobankovky s atramentovými škvrnami, znečistené alebo impregnované, žiadateľ doloží písomné vysvetlenie k typu škvrny, znečistenia alebo impregnácie;c) ak sú eurobankovky vyblednuté následkom pôsobenia prostriedkov na ochranu proti krádeži a predkladajú ich osoby, ktoré v rámci svojej činnosti narábajú s bankovkami, ako je uvedené v článku 6 ods. 1 nariadenia Rady (ES) č. 1338/2001 z 28. júna 2001 stanovujúce opatrenia nevyhnutné na ochranu eura proti falšovaniu [4], tieto osoby poskytnú písomné vyhlásenia o príčine a charaktere neutralizácie;d) ak eurobankovky boli znehodnotené alebo poškodené vo väčšom počte v dôsledku použitia prostriedkov na ochranu proti krádeži, predložia sa vo zväzkoch po 100 kusoch eurobankoviek, ak množstvo predkladaných eurobankoviek umožní vytvoriť takéto zväzky.3. Bez ohľadu na predchádzajúce ustanovenia:a) ak NCB vedia alebo majú dostatočný dôvod sa domnievať, že eurobankovky boli úmyselne znehodnotené alebo poškodené, odmietnu tieto bankovky vymeniť a odoberú ich, aby zabránili vráteniu týchto eurobankoviek do obehu, alebo aby zabránili žiadateľovi predložiť ich na výmenu inej NCB. Znehodnotené alebo poškodené eurobankovky však vymenia, ak vedia alebo majú dostatočný dôvod sa domnievať, že žiadatelia konajú v dobrej viere, alebo ak žiadatelia môžu dokázať, že konajú v dobrej viere. Eurobankovky, ktoré sú znehodnotené alebo poškodené v menšom rozsahu, napríklad popísané poznámkami, číslami alebo krátkymi vetami, nebudú sa v zásade považovať za úmyselne znehodnotené alebo poškodené eurobankovky; ab) ak NCB vedia alebo majú dostatočný dôvod sa domnievať, že bol spáchaný trestný čin, odmietnu vymeniť znehodnotené alebo poškodené eurobankovky a odoberú ich proti potvrdeniu o prijatí ako dôkaz, ktorý bude predložený príslušným orgánom s cieľom začať alebo napomôcť prebiehajúcemu vyšetrovaniu trestného činu. Ak príslušné orgány nerozhodnú inak, eurobankovky sa po skončení vyšetrovania vrátia žiadateľovi a potom sa môžu vymeniť.Článok 4Stanovenie poplatku za výmenu znehodnotených alebo poškodených eurobankoviek1. NCB účtujú osobám, ktoré v rámci svojej činnosti narábajú s bankovkami poplatok, ak tieto osoby požiadajú NCB v súlade s článkom 3 o výmenu eurobankoviek so statusom zákonného platidla, ktoré boli znehodnotené alebo poškodené použitím prostriedkov na ochranu proti krádeži.2. Poplatok sa účtuje vo výške 10 centov za každú znehodnotenú alebo poškodenú eurobankovku.3. Poplatok sa účtuje len ak sa vymenia aspoň 100 znehodnotených alebo poškodených eurobankoviek. Poplatok sa účtuje za všetky vymenené eurobankovky.4. Žiaden poplatok sa neúčtuje, ak eurobankovky boli znehodnotené alebo poškodené v súvislosti s pokusom o alebo krádež, alebo v súvislosti s dokonanou lúpežou alebo krádežou.Článok 5Stiahnutie eurobankoviek z obehuStiahnutie typu alebo série eurobankoviek z obehu je upravené rozhodnutím Rady guvernérov, ktoré sa uverejňuje v Úradnom vestníku Európskej únie a iných médiách s cieľom informovať verejnosť. Toto rozhodnutie obsahuje aspoň tieto body:- typ alebo sériu eurobankoviek, ktoré majú byť stiahnuté z obehu, a- dĺžku obdobia výmeny, a- deň, ku ktorému typ alebo séria eurobankoviek stratí status zákonného platidla, a- narábanie s eurobankovkami, predloženými po skončení obdobia sťahovania z obehu a/alebo potom, ako stratili status zákonného platidla.Článok 6Záverečné ustanovenia1. Rozhodnutia ECB/2001/7 a ECB/2001/14 sa týmto zrušujú.2. Odkazy na rozhodnutia ECB/1998/6 [5], ECB/1999/2 [6], ECB/2001/7 a ECB/2001/14 sa považujú za odkazy na toto rozhodnutie.3. Toto rozhodnutie nadobúda účinnosť deň po jeho uverejnení v Úradnom vestníku Európskej únie.Vo Frankfurte nad Mohanom 20. marca 2003V mene Rady guvernérov ECBWillem F. Duisenberg[1] Ú. v. ES L 139, 11.5.1998, s. 1.[2] Ú. v. ES L 233, 31.8.2001, s. 55.[3] Ú. v. ES L 5, 9.1.2002, s. 26.[4] Ú. v. ES L 181, 4.7.2001, s. 6.[5] Rozhodnutie ECB/1998/6 zo 7. júla 1998 o nominálnych hodnotách, špecifikáciách, reprodukcii, výmene a sťahovaní eurobankoviek z obehu, Ú. v. ES L 8, 14. 1.1999, s. 36.[6] Rozhodnutie ECB/1999/2 z 26. augusta 1999, ktorým sa mení a dopĺňa rozhodnutie ECB/1998/6 zo 7. júla 1998 o nominálnych hodnotách, špecifikáciách, reprodukcii, výmene a sťahovaní eurobankoviek z obehu, Ú. v. ES L 258, 5.10.1999, s. 29.--------------------------------------------------


title: 2011/897/EÚ: Rozhodnutie Európskej rady z  19. decembra 2011 o vymenovaní člena Výkonnej rady Európskej centrálnej banky

text:
               29.12.2011

               SK

               Úradný vestník Európskej únie

               L 345/21

         ROZHODNUTIE EURÓPSKEJ RADY
   z 19. decembra 2011
   o vymenovaní člena Výkonnej rady Európskej centrálnej banky
   (2011/897/EÚ)
   EURÓPSKA RADA,
   so zreteľom na Zmluvu o fungovaní Európskej únie, a najmä na jej článok 283 ods. 2,
   so zreteľom na Protokol o štatúte Európskeho systému centrálnych bánk a Európskej centrálnej banky, a najmä na jeho článok 11.2,
   so zreteľom na odporúčanie Rady Európskej únie (1),
   so zreteľom na stanovisko Európskeho parlamentu (2),
   so zreteľom na stanovisko Rady guvernérov Európskej centrálnej banky (3),
   keďže:

               (1)

               Prezident Európskej centrálnej banky pán Mario DRAGHI listom z 10. novembra 2011 oznámil rozhodnutie pána Lorenza BINI SMAGHIHO odstúpiť z funkcie vo Výkonnej rade s účinnosťou od konca 31. decembra 2011. Je preto potrebné vymenovať nového člena Výkonnej rady Európskej centrálnej banky.

               (2)

               Európska rada si želá vymenovať pána Benoît COEURÉ, ktorý podľa jej názoru spĺňa všetky podmienky ustanovené v článku 283 ods. 2 zmluvy,

         PRIJALA TOTO ROZHODNUTIE:
   Článok 1
   Pán Benoît COEURÉ sa týmto vymenúva za člena Výkonnej rady Európskej centrálnej banky na funkčné obdobie ôsmich rokov od 1. januára 2012.
   Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 19. decembra 2011

            Za Európsku radu

            predseda

         H. VAN ROMPUY

      (1)  Zatiaľ neuverejnené v úradnom vestníku.

      (2)  Stanovisko zo 14. decembra 2011 (zatiaľ neuverejnené v úradnom vestníku).

      (3)  Stanovisko z 8. decembra 2011 (zatiaľ neuverejnené v úradnom vestníku).


title: Rozhodnutie Rady 2013/87/SZBP z  18. februára 2013 o začatí vojenskej misie Európskej únie na podporu výcviku ozbrojených síl Mali (EUTM Mali)

text:
               19.2.2013

               SK

               Úradný vestník Európskej únie

               L 46/27

         ROZHODNUTIE RADY 2013/87/SZBP
   z 18. februára 2013
   o začatí vojenskej misie Európskej únie na podporu výcviku ozbrojených síl Mali (EUTM Mali)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
   so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 4,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Prezident Malijskej republiky zaslal 24. decembra 2012 vysokej predstaviteľke Únie pre zahraničné veci a bezpečnostnú politiku pozývací list, v ktorom uvítal nasadenie vojenskej výcvikovej misie EÚ v Mali.

               (2)

               Rada 17. januára 2013 prijala rozhodnutie 2013/34/SZBP.

               (3)

               V súlade s článkom 5 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Keďže sa Dánsko na vykonávaní tohto rozhodnutia nezúčastňuje, nezúčastňuje sa ani na financovaní tejto misie,

         PRIJALA TOTO ROZHODNUTIE:
   Článok 1
   Plán misie a pravidlá nasadenia v súvislosti s vojenskou misiou EÚ na podporu výcviku ozbrojených síl Mali (EUTM Mali) sa schvaľujú.
   Článok 2
   EUTM Mali sa začne 18. februára 2013.
   Článok 3
   Veliteľ misie EUTM Mali sa týmto s okamžitou platnosťou poveruje začatím vykonávania EUTM Mali.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 18. februára 2013

            Za Radu

            predsedníčka

         C. ASHTON

      (1)  Ú. v. EÚ L 14, 18.1.2013, s. 19.


title: Rozhodnutie Rady (EÚ) 2015/785 z 20. apríla 2015 o podpise v mene Európskej únie a predbežnom vykonávaní Dohody medzi Európskou úniou a Spojenými arabskými emirátmi o zrušení vízovej povinnosti pri krátkodobých pobytoch

text:
               21.5.2015

               SK

               Úradný vestník Európskej únie

               L 125/1

         ROZHODNUTIE RADY (EÚ) 2015/785
   z 20. apríla 2015
   o podpise v mene Európskej únie a predbežnom vykonávaní Dohody medzi Európskou úniou a Spojenými arabskými emirátmi o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Nariadením Európskeho parlamentu a Rady (EÚ) č. 509/2014 (1) sa odkaz na Spojené arabské emiráty presunul z prílohy I do prílohy II nariadenia Rady (ES) č. 539/2001 (2).

               (2)

               Uvedený odkaz na Spojené arabské emiráty je doplnený poznámkou pod čiarou, v ktorej sa uvádza, že oslobodenie od vízovej povinnosti sa uplatňuje od dátumu nadobudnutia platnosti dohody o oslobodení od vízovej povinnosti, ktorá sa uzavrie s Európskou úniou.

               (3)

               Rada prijala 9. októbra 2014 rozhodnutie, ktorým poverila Komisiu, aby začala rokovať so Spojenými arabskými emirátmi o uzavretí Dohody medzi Európskou úniou a Spojenými arabskými emirátmi o zrušení vízovej povinnosti pri krátkodobých pobytoch (ďalej len „dohoda“).

               (4)

               Rokovania o dohode sa začali 5. novembra 2014 a boli úspešne zavŕšené 20. novembra 2014 parafovaním dohody prostredníctvom výmeny listov.

               (5)

               V mene Únie by sa mala dohoda podpísať a vyhlásenia pripojené k dohode by sa mali schváliť. Dohoda by sa mala predbežne vykonávať odo dňa jej podpisu až do ukončenia postupov potrebných na jej uzavretie.

               (6)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (3), Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (7)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Spojenými arabskými emirátmi o zrušení vízovej povinnosti pri krátkodobých pobytoch (ďalej len „dohoda“) s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Vyhlásenia pripojené k tomuto rozhodnutiu sa schvaľujú v mene Únie.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 4
   Dohoda sa predbežne vykonáva odo dňa jej podpisu (5) až do ukončenia postupov potrebných na jej uzavretie.
   Článok 5
   Toto rozhodnutie nadobúda účinnosť dňom jeho prijatia.

      V Luxemburgu 20. apríla 2015

            Za Radu

            predseda

         J. DŪKLAVS

      (1)  Nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. EÚ L 149, 20.5.2014, s. 67).

      (2)  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum podpisu dohody uverejní Generálny sekretariát Rady v Úradnom vestníku Európskej únie.


title: 2006/541/ES: Rozhodnutie Komisie z  20. júla 2006 , ktorým sa nahrádza príloha k rozhodnutiu 2005/769/ES, ktorým sa ustanovujú pravidlá obstarávania potravinovej pomoci mimovládnymi organizáciami oprávnenými Komisiou zakúpiť a získavať výrobky určené na dodanie podľa nariadenia Rady (ES) č. 1292/96

text:
               4.8.2006

               SK

               Úradný vestník Európskej únie

               L 214/50

      ROZHODNUTIE KOMISIE

   z 20. júla 2006,
   ktorým sa nahrádza príloha k rozhodnutiu 2005/769/ES, ktorým sa ustanovujú pravidlá obstarávania potravinovej pomoci mimovládnymi organizáciami oprávnenými Komisiou zakúpiť a získavať výrobky určené na dodanie podľa nariadenia Rady (ES) č. 1292/96
   (2006/541/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1292/96 z 27. júna 1996 o politike potravinovej pomoci a riadení potravinovej pomoci a špeciálnych operáciách na podporu potravinovej bezpečnosti (1), a najmä na jeho článok 19 ods. 1,
   keďže:

               (1)

               Rozhodnutie Komisie 2005/769/ES z 27. októbra 2005, ktorým sa ustanovujú pravidlá obstarávania potravinovej pomoci mimovládnymi organizáciami oprávnenými Komisiou zakúpiť a získavať výrobky určené na dodanie podľa nariadenia Rady (ES) č. 1292/96 a ktorým sa zrušuje jej rozhodnutie z 3. septembra 1998 (2), ustanovuje pravidlá obstarávania potravinovej pomoci mimovládnymi organizáciami oprávnenými Komisiou zakúpiť a získavať výrobky určené na dodanie podľa nariadenia (ES) č. 1292/96.

               (2)

               Nariadenie (ES) č. 2110/2005 zabezpečuje uvoľňovanie viazania pomoci v rámci vonkajšej pomoci Spoločenstva a mení v dôsledku toho nariadenie (ES) č. 1292/96, pokiaľ ide o pravidlá o pôvode tovaru, ktorý sa má zakúpiť, a pravidlá o štátnej príslušnosti pre účasť na verejných súťažiach.

               (3)

               S cieľom podporiť miestne a regionálne nákupy by sa malo vyjasniť, že iba tovar zakúpený na trhu Spoločenstva by mal byť v súlade s požiadavkami ustanovenými v oznámeniach Komisie týkajúcimi sa vlastností (3) a obalu (4) výrobkov určených na dodanie ako potravinová pomoc Spoločenstva, zatiaľ čo tovar zakúpený na miestnom alebo regionálnom trhu by mal byť v súlade s miestnymi normami, ak existujú, a ak miestne normy nexistujú, v súlade s medzinárodne uznanými normami.

               (4)

               Uvoľňovanie viazania pomoci vyžaduje dodatočnú flexibilitu pre zmluvné dodacie podmienky, a preto je vhodné stanoviť, aby vyhlásené verejné súťaže a dodávateľské zmluvy uzatvorené mimovládnymi organizáciami pre tovar určený na dodanie ako potravinová pomoc špecifikovali dodacie podmienky v súlade s posledným vydaním medzinárodných obchodných pravidiel (Incoterms) vydaných Medzinárodnou obchodnou komorou (5).

               (5)

               V dôsledku toho je vhodné zabezpečiť inšpekciu tovaru a dodávky medzinárodne uznanou monitorovacou agentúrou.

               (6)

               Rozhodnutie 2005/769/ES by sa preto malo zodpovedajúcim spôsobom zmeniť a doplniť.

               (7)

               Výbor pre potravinovú pomoc a potravinovú bezpečnosť bude informovaný o súčasnom opatrení podľa článku 29 nariadenia (ES) č. 1292/96,

         ROZHODLA TAKTO:
   Článok 1
   Príloha k rozhodnutiu 2005/769/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia Úradnom vestníku Európskej únie.

      V Bruseli 20. júla 2006

            Za Komisiu

         Louis MICHEL

            člen Komisie

      (1)  Ú. v. ES L 166, 5.7.1996, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 2110/2005 (Ú. v. EÚ L 344, 27.12.2005, s. 1).

      (2)  Ú. v. EÚ L 291, 5.11.2005, s. 24.

      (3)  Ú. v. ES C 312, 31.10.2000, s. 1.

      (4)  Ú. v. ES C 267, 13.9.1996, s. 1.

      (5)  http://www.iccwbo.org

      PRÍLOHA

            „PRÍLOHA
            Mimovládna organizácia, ktorá je príjemcom pomoci Spoločenstva (ďalej len „mimovládna organizácia“) je zodpovedná za dodržiavanie nasledujúcich pravidiel nákupu výrobkov určených na dodanie podľa nariadenia (ES) č. 1292/96 ako potravinová pomoc Spoločenstva bez toho, aby boli dotknuté dodatočné požiadavky týkajúce sa finančného riadenia zahrnuté v zmluve uzatvorenej s príjemcom na účely vykonávania politiky potravinovej pomoci.
            1.   MIESTO NÁKUPU TOVARU
            V závislosti od podmienok ustanovených pre konkrétnu dodávku sa výrobky kupujú v prijímajúcej krajine alebo v jednej z rozvojových krajín uvedených v prílohe k nariadeniu (ES) č. 1292/96 podľa možnosti patriacej do rovnakej zemepisnej oblasti ako prijímajúca krajina, alebo v členskom štáte Európskeho spoločenstva.
            Pôvod dodávok a materiálu je určený v súlade s pravidlami o pôvode tovaru a výnimkami z týchto pravidiel stanovenými v nariadení Európskeho parlamentu a Rady (ES) č. 2110/2005 (1).
            Vo výnimočných prípadoch a v súlade s postupom uvedeným v článku 11 ods. 2 nariadenia (ES) č. 1292/96 môže Komisia povoliť, aby boli výrobky zakúpené na trhu krajiny inej, než sú krajiny vymenované v prílohe k nariadeniu (ES) č. 1292/96, alebo na trhu členského štátu Európskeho spoločenstva.
            2.   VLASTNOSTI VÝROBKOV
            Výrobky čo najviac zodpovedajú stravovacím návykom obyvateľstva prijímajúceho pomoc. V najväčšom možnom rozsahu by sa preto mali uprednostňovať nákupy v krajine, v ktorej sa opatrenie vykonáva, alebo v susednej krajine.
            Vlastnosti výrobkov a ich obal rešpektujú normy kvality stanovené v domácom právnom poriadku krajiny pôvodu a/alebo krajiny určenia podľa toho, ktorá krajina má vyššie normy kvality. V prípadoch, keď miestna právna úprava neexistuje, rešpektujú sa v najväčšom možnom rozsahu medzinárodne uznané normy, ako je napríklad potravinový kódex.
            V prípade, že výrobky sú zakúpené v Európskom spoločenstve, ich vlastnosti sú v súlade s požiadavkami ustanovenými v oznámení Komisie vzťahujúcom sa na charakteristiky výrobkov určených na dodanie ako potravinová pomoc Spoločenstva (2). Okrem toho je obal v súlade s požiadavkami ustanovenými v oznámení Komisie vzťahujúcom sa na obal výrobkov určených na dodanie ako potravinová pomoc Spoločenstva (3).
            3.   PRAVIDLÁ ŠTÁTNEJ PRÍSLUŠNOSTI
            Spôsobilosť na účasť na verejných súťažiach je určená v súlade s pravidlami oprávnenosti a výnimkami z týchto pravidiel stanovenými v nariadení (ES) č. 2110/2005.
            Účastník verejnej súťaže musí byť právne zaregistrovaný a na požiadanie musí byť schopný o tejto skutočnosti predložiť dôkaz.
            4.   DÔVODY NA VYLÚČENIE Z ÚČASTI NA POSTUPOCH VEREJNÉHO OBSTARÁVANIA A Z UDEĽOVANIA ZÁKAZIEK
            4.1.   Dôvody na vylúčenie z účasti na postupoch verejného obstarávania
            Účastníci verejnej súťaže sú vylúčení z účasti na postupe verejného obstarávania v týchto situáciách:

                        a)

                        ak sú v konkurze alebo likvidácii, ich záležitosti spravujú súdy, uzavreli dohodu s veriteľmi, pozastavili výkon obchodných činností, sú účastníkmi konania týkajúceho sa týchto záležitostí, alebo sa nachádzajú v akejkoľvek analogickej situácii vyplývajúcej z podobného postupu ustanoveného vo vnútroštátnych právnych alebo iných predpisoch;

                        b)

                        ak boli právoplatne odsúdení (res judicata) za protiprávne konanie v súvislosti s výkonom povolania;

                        c)

                        ak sa dopustili závažného odborného pochybenia preukázaného akýmikoľvek prostriedkami, ktoré môže príjemca grantu odôvodniť;

                        d)

                        ak si neplnili povinnosti týkajúce sa platenia príspevkov sociálneho zabezpečenia alebo platenia daní v súlade s právnymi ustanoveniami krajiny, v ktorej majú sídlo, alebo s právnymi ustanoveniami krajiny príjemcu grantu, alebo s právnymi ustanoveniami krajiny, v ktorej sa má zákazka plniť;

                        e)

                        ak boli právoplatne odsúdení (res judicata) za podvod, korupciu, účasť v zločineckej organizácii alebo akúkoľvek inú nezákonnú činnosť poškodzujúcu finančné záujmy Spoločenstva;

                        f)

                        ak v súvislosti s iným postupom verejného obstarávania alebo postupom o udelenie grantu, ktoré boli financované z rozpočtu Spoločenstva, bolo zistené, že vážnym spôsobom porušili zmluvu nesplnením svojich zmluvných záväzkov.

                  Účastníci verejnej súťaže musia potvrdiť, že sa nenachádzajú ani v jednej z uvedených situácií.
            4.2.   Vylúčenie z udeľovania zákaziek
            Zákazky nemožno udeliť tým účastníkom verejnej súťaže, ktorí v priebehu postupu verejného obstarávania:

                        a)

                        sú v situácii konfliktu záujmov;

                        b)

                        previnili sa skreslením poskytnutých informácií, ktoré vyžadoval príjemca grantu ako podmienku účasti na verejnej súťaži, alebo tieto informácie neposkytli.

                  5.   POSTUPY UDEĽOVANIA ZÁKAZIEK
            5.1.   Všeobecné ustanovenia
            Mimovládna organizácia vyhlasuje medzinárodnú verejnú súťaž na dodávateľské zmluvy s hodnotou najmenej 150 000 EUR. V prípade medzinárodnej verejnej súťaže uverejňuje mimovládna organizácia oznámenie o verejnej súťaži vo všetkých vhodných oznamovacích prostriedkoch, najmä na internetovej stránke mimovládnej organizácie, v medzinárodnej tlači a vo vnútroštátnej tlači krajiny, v ktorej sa činnosť vykonáva, alebo v ďalších špecializovaných periodikách.
            Dodávateľské zmluvy s hodnotou medzi 30 000 EUR a 150 000 EUR sa uzatvárajú prostredníctvom verejnej súťaže uverejnenej v miestnych oznamovacích prostriedkoch. V prípade miestnej verejnej súťaže sa oznámenie o verejnej súťaži uverejňuje vo všetkých primeraných oznamovacích prostriedkoch, ale len v krajine, v ktorej sa činnosť vykonáva. Toto však musí poskytovať ďalším oprávneným dodávateľom rovnaké príležitosti ako miestnym firmám.
            Dodávateľské zmluvy s hodnotou nižšou ako 30 000 EUR sa musia uzatvoriť prostredníctvom súťažného rokovacieho konania bez zverejnenia, v ktorom mimovládna organizácia konzultuje aspoň s tromi dodávateľmi podľa svojho výberu a rokuje o podmienkach zmluvy s jedným alebo viacerými z nich.
            Dodávateľské zmluvy s hodnotou nižšou ako 5 000 EUR sa môžu uzatvoriť rokovacím konaním na základe jedinej ponuky.
            Lehoty na predkladanie ponúk a žiadostí o účasť musia byť dostatočne dlhé na to, aby sa zúčastneným stranám umožnilo primerané a vhodné obdobie na prípravu a predloženie ponúk.
            Ak mimovládne organizácie používajú centrálny nákupný úrad ako poskytovateľa služieb v súlade s bodom 8.4 prílohy IV Verejné obstarávanie prostredníctvom príjemcov grantu z hľadiska vonkajších opatrení Európskeho spoločenstva, tento sa vyberá v súlade s postupmi o zmluvách o poskytovaní služieb stanovenými najmä v bodoch 4.1 a 4.2 uvedenej prílohy. Pri nákupe výrobkov potravinovej pomoci na trhu je centrálny nákupný úrad povinný dodržiavať pravidlá a podmienky tohto rozhodnutia a prílohy k nemu.
            5.2.   Rokovacie konanie na základe jedinej ponuky
            Príjemca môže využiť rokovacie konanie na základe jedinej ponuky v týchto prípadoch:

                        a)

                        ak lehotu na postupy uvedené v bode 5.1 nie je možné dodržať z dôvodu mimoriadnej naliehavosti spôsobenej udalosťami, ktoré príjemca nemohol predpokladať a ktoré mu v žiadnom prípade nemôžu byť pripísané. Okolnosti, ktoré opodstatnene spôsobujú mimoriadnu naliehavosť, sa nesmú v žiadnom prípade pripísať príjemcovi.
                        Usudzuje sa, že činnosti vykonávané v krízových situáciách určených Komisiou, spĺňajú podmienku mimoriadnej naliehavosti. Komisia informuje príjemcu, či krízová situácia existuje a kedy sa končí;

                        b)

                        pre doplňujúce dodávky od pôvodného dodávateľa, ktoré sú určené buď ako čiastková náhrada bežných dodávok alebo zariadení, alebo ako rozšírenie existujúcich dodávok alebo zariadení, ak by zmena dodávateľa nútila príjemcu, aby si zadovážil zariadenie, ktoré má rozdielne technické parametre, čo by mohlo mať za následok nekompatibilitu alebo neprimerané technické ťažkosti pri prevádzke alebo údržbe;

                        c)

                        ak bola verejná súťaž neúspešná, čiže keď nebola obdržaná žiadna kvalitatívne ani finančne vhodná ponuka. V takýchto prípadoch po zrušení verejnej súťaže môže príjemca rokovať s jedným alebo viacerými účastníkmi verejnej súťaže podľa svojho výberu, za predpokladu, že pôvodné podmienky verejnej súťaže sa podstatne nezmenia;

                        d)

                        ak sa príslušná zákazka má udeliť subjektom, ktoré majú de jure alebo de facto monopolné postavenie. V takomto prípade to musí byť riadne odôvodnené v rozhodnutí o udelení;

                        e)

                        priame zadanie sa môže vykonať v prípade zaručenia konkrétnymi podmienkami dodávky, a najmä v prípade experimentálnej dodávky.

                  5.3.   Povinnosti pri predkladaní ponuky
            V oznámení o verejnej súťaži sa uvádza forma a termín, v súlade s ktorými sa musí uskutočniť ponuka účastníka verejnej súťaže.
            Hodnotiaci výbor musí vyhodnotiť a klasifikovať všetky žiadosti o účasť a ponuky, ktoré spĺňajú požiadavky, na základe kritérií vylúčenia, výberu a udelenia zákazky, ktoré boli vopred oznámené. Výbor musí mať nepárny počet členov, a to najmenej troch, so všetkými technickými a administratívnymi kapacitami potrebnými na poskytnutie kvalifikovaného stanoviska k ponukám.
            Na každú položku je možné predložiť iba jedinú ponuku. Je platná len vtedy, ak sa vzťahuje na kompletnú položku. Ak je položka rozdelená na čiastočné položky, ponuka sa stanovuje ako ich priemer. Ak sa verejná súťaž vzťahuje na dodanie viacerých položiek, na každú položku sa predloží samostatná ponuka. Účastník verejnej súťaže nie je povinný predložiť ponuku na všetky položky.
            V ponukách sa uvádza:

                        —

                        meno a adresa účastníka verejnej súťaže,

                        —

                        referenčné čísla verejnej súťaže, položky a činnosti,

                        —

                        čistá hmotnosť položky alebo určitá peňažná výška, na ktorú sa ponuka vzťahuje,

                        —

                        navrhovaná cena za čistú metrickú tonu výrobku na mieste dodávky tak, ako je špecifikovaná a zosúladená s podmienkami stanovenými v žiadosti pre ponuky; alebo čisté množstvo ponúkaných výrobkov, ak ide o verejnú súťaž na dodávateľskú zmluvu najvyššieho množstva určeného výrobku za určitú peňažnú sumu,

                        —

                        náklady na prepravu na špecifickú fázu dodávky z miesta nakládky na miesto dodávky,

                        —

                        termín dodávky alebo časový rámec dodávky.

                  Ponuka je platná len v prípade, ak je k nej priložený dôkaz o tom, že účastník verejnej súťaže zložil záruku na ponuku. Výška záruky na ponuku vyjadrená v mene platby a obdobie platnosti sú ustanovené v oznámení o verejnej súťaži. Záruka predstavuje najmenej 1 % z celkovej výšky ponuky a obdobie platnosti je aspoň jeden mesiac.
            Záruka sa zloží v prospech mimovládnej organizácie vo forme zábezpeky z úverovej inštitúcie uznanej členským štátom alebo akceptovanej mimovládnou organizáciou. Záruka je neodvolateľná a je možné ju priamo vymáhať.
            V prípade nákupu výrobkov v krajine, ktorá je sama príjemcom potravinovej pomoci, môže mimovládna organizácia v oznámení o verejnej súťaži definovať ďalšie podmienky záruky, pričom zohľadní zvyklosti danej krajiny.
            Záruka sa uvoľňuje:

                        —

                        listom alebo faxom od mimovládnej organizácie, ak ponuka nebola prijatá alebo bola zamietnutá, alebo ak žiadna zákazka nebola udelená,

                        —

                        ak účastník verejnej súťaže určený ako dodávateľ zložil dodaciu záruku.

                  Záruka prepadá, ak dodávateľ neposkytne dodaciu záruku v primeranom termíne po udelení zákazky, a taktiež, ak účastník verejnej súťaže stiahne svoju ponuku po tom, čo bola prijatá.
            Zamieta sa ponuka, ktorá nie je predložená v súlade s týmito ustanoveniami alebo obsahuje iné výhrady alebo podmienky, než sú ustanovené vo verejnej súťaži.
            Ponuku, ktorá bola prijatá, nie je možné zmeniť ani stiahnuť.
            Zákazka sa udeľuje účastníkovi verejnej súťaže, ktorý predložil ponuku s najnižšou cenou, pri rešpektovaní všetkých podmienok verejnej súťaže, najmä charakteristík výrobkov, ktoré sa majú získať. Ak ponuku s najnižšou cenou predložia súčasne viacerí účastníci verejnej súťaže, zákazka sa udeľuje na základe žrebovania.
            Dodávateľ a neúspešní účastníci verejnej súťaže sú o udelení zákazky riadne oboznámení listom alebo faxom.
            Mimovládna organizácia sa môže rozhodnúť neudeliť zákazku po uplynutí prvého alebo druhého termínu, najmä vtedy, ak sú predložené ponuky mimo rámca bežných trhových cien. Mimovládna organizácia nemusí uvádzať dôvody svojho rozhodnutia. Účastníci verejnej súťaže sú v rámci troch pracovných dní písomne informovaní o rozhodnutí neudeliť zákazku.
            6.   POVINNOSTI DODÁVATEĽA A DODACIE PODMIENKY
            Oznámenie o verejnej súťaži obsahuje zmluvné podmienky dodávky Incoterms platné pre danú dodávateľskú zmluvu a zahŕňa uplatniteľné vydanie Incoterms. Vybraný dodávateľ plní svoje povinnosti v súlade so všetkými podmienkami stanovenými v oznámení o verejnej súťaži vrátane tých, ktoré vyplývajú z Incoterms a jeho ponuky.
            Pokiaľ nie je uvedené v oznámení o verejnej súťaži a zmluve inak, dodávateľ (predávajúci) a mimovládna organizácia (kupujúci) si plnia povinnosti, ako je stanovené v Incoterms.
            Ak podmienky Incoterms uvedené v oznámení o verejnej súťaži ukladajú dodávateľovi povinnosť uzavrieť prepravné poistenie, je dodávateľ povinný ho uzavrieť; toto poistenie musí pokrývať aspoň výšku uzavretej ponuky a všetky riziká súvisiace s prepravou a akoukoľvek ďalšou činnosťou týkajúcou sa dodávky dodávateľom až do zmluvne stanovenej fázy dodávky. Taktiež pokrýva všetky náklady na triedenie, stiahnutie alebo zničenie poškodeného tovaru, opätovné balenie, kontrolu a analýzu tovaru, ak poškodenie neznemožňuje príjemcovi tovar prijať.
            V prípade prepravy a dodania námornou dopravou sa tovar nemôže doručiť vo forme viacerých zásielok na viacerých plavidlách, pokiaľ s tým mimovládna organizácia nesúhlasí.
            V prípade dodania pozemnou dopravou sa tovar nemôže doručiť inak ako zmluvne dohodnutým spôsobom prepravy, pokiaľ s tým mimovládna organizácia nesúhlasí.
            V prípadoch, v ktorých dodávateľ žiada súhlas mimovládnej organizácie na zmenu spôsobu prepravy alebo plánu dodávky, mimovládna organizácia ako podmienku pre takýto súhlas požiada dodávateľa, aby znášal dodatočné náklady, a najmä náklady na dodatočnú kontrolu a analýzu.
            V oznámení o verejnej súťaži je v prípade potreby možné uviesť dátum, pred ktorým sa akákoľvek dodávka považuje za predčasnú.
            Dodávateľ znáša všetky riziká vrátane rizika straty alebo poškodenia, ktorým môže byť tovar vystavený až do ukončenia dodávky a zaznamenanie tejto skutočnosti monitorom v konečnom osvedčení o zhode (pozri bod 7).
            Ak nie je uvedené inak v oznámení o verejnej súťaži, dodávateľ bezodkladne písomne informuje príjemcu a monitorovaciu agentúru o použitých dopravných prostriedkoch, dni nakládky, očakávanom dni príchodu na miesto určenia uvedené v zmluve a o akejkoľvek nehode, ktorá sa vyskytla počas tranzitu tovaru.
            Ak nie je uvedené inak v oznámení o verejnej súťaži a v pravidlách Incoterms uplatňovaných na zákazku, dodávateľ zaistí formality súvisiace so získaním vývoznej licencie, tranzitným colným konaním a dovozným colným odbavením, pričom znáša príslušné náklady a poplatky.
            Po oznámení o udelení zákazky zloží dodávateľ v primeranom termíne dodaciu záruku, aby sa zabezpečilo plnenie záväzkov z jeho strany. Táto záruka vyjadrená v mene platby predstavuje 5 až 10 % z celkovej hodnoty ponuky. Obdobie platnosti sa končí jeden mesiac po dni poslednej dodávky. Je zložená rovnakým spôsobom ako záruka na ponuku.
            Dodacia záruka sa uvoľňuje v plnej výške listom alebo faxom od mimovládnej organizácie, ak dodávateľ:

                        —

                        vykonal dodávku v súlade so všetkými svojimi povinnosťami alebo

                        —

                        bol oslobodený od svojich záväzkov,
                        alebo

                        —

                        nevykonal dodávku z dôvodu vyššej moci, ktorý mimovládna organizácia uznala.

                  7.   MONITOROVANIE
            Mimovládna organizácia uzavrie zmluvu s „monitorovacou agentúrou“ (medzinárodne uznaná kontrolná spoločnosť alebo zoskupenie medzinárodne uznaných spoločností, pokiaľ možno akreditovaných podľa štandardnej normy ISO 45004 – ISO/IEC 17020 v odvetví potravinárskych výrobkov). Ihneď po udelení zákazky mimovládna organizácia písomne informuje dodávateľa o výbere monitorovacej agentúry. Oznámenie o verejnej súťaži stanovuje povinnosť dodávateľa písomne informovať monitorovaciu agentúru o názve a adrese výrobcu, baliarne alebo držiteľa skladu tovaru určeného na dodanie a o približnom dni výroby alebo balenia, ako aj o mene jeho zástupcu na mieste dodania.
            Monitorovacia agentúra je zodpovedná za overenie a vydanie osvedčenia o kvalite, množstve, balení a označení tovaru určeného na dodanie pri každej dodávke, vydanie osvedčenia o predbežnej zhode a osvedčenia o zhode na zmluvne určenom mieste dodania. V tejto súvislosti monitorovacia agentúra vezme do úvahy rôzne vlastnosti výrobkov, ako je uvedené v bode 2 tejto prílohy.
            Mimovládna organizácia v zmluve zabezpečí, aby sa monitorovacia agentúra zaviazala k nasledujúcemu:

                        —

                        zachovať úplnú nezávislosť,

                        —

                        neprijímať pokyny od akejkoľvek inej strany ako nakupujúcej mimovládnej organizácie, najmä neprijímať pokyny od dodávateľa, príjemcov alebo ich zástupcov, zástupcov darcov alebo iných sprostredkovateľov zapojených do uvažovaných činností,

                        —

                        predchádzať akémukoľvek konfliktu záujmov medzi jej aktivitami podľa zmluvy s mimovládnou organizáciou a akoukoľvek ďalšou aktivitou, ktorú vykoná so stranou zapojenou do uvažovaných činností.

                  Monitorovacia agentúra vykonáva aspoň dve kontroly na základe podmienok zadania v súlade s medzinárodnými kontrolnými štandardmi takto:

                        a)

                        Predbežná kontrola zhody kvality sa vykonáva pred naložením a kontrola množstva sa vykoná pri nakladaní tovaru. Záverečná kontrola sa vykoná po vyložení tovaru na mieste dodania uvedenom v dodávateľskej zmluve.

                        b)

                        Po dokončení predbežnej kontroly vydáva monitorovacia agentúra dodávateľovi predbežné osvedčenie o zhode, ktoré je v prípade potreby predmetom výhrady. Preprava z miesta nakládky sa môže začať iba po vydaní predbežného osvedčenia o zhode.

                        c)

                        Keď sa ukončí záverečná kontrola na dohodnutom mieste dodania, vydáva monitorovacia agentúra pre dodávateľa konečné osvedčenie o zhode, v ktorom stanovuje najmä deň ukončenia dodávky a dodávané čisté množstvo; toto osvedčenie je v prípade potreby predmetom výhrady.

                        d)

                        Ak monitorovacia agentúra vydá po uskutočnení záverečnej kontroly na dohodnutom mieste dodania odôvodnené „oznámenie o výhrade“, čo najrýchlejšie o tom písomne upovedomí dodávateľa a nakupujúcu mimovládnu organizáciu. Dodávateľ môže namietať voči záverom monitorovacej agentúry a nakupujúcej mimovládnej organizácie v lehote dvoch pracovných dní po zaslaní tohto oznámenia.

                  Náklady na vyššie uvedené kontroly sú fakturované mimovládnej organizácii a zaplatené mimovládnou organizáciou, ale oprávnenými nákladmi Spoločenstva sú pod podmienkou, že sú zahrnuté do rozpočtu pre zmluvu o grante. Dodávateľ znáša finančné následky v prípade kvalitatívnych nedostatkov alebo neskorého predloženia tovaru na kontrolu.
            Ak dodávateľ alebo príjemca namieta voči záverom kontroly, monitorovacia agentúra po schválení mimovládnou organizáciou zabezpečuje inšpekciu na preverenie, ktorá sa podľa povahy námietky týka preverenia vzoriek, preverenia analýzy a/alebo opätovného odváženia, alebo opätovnej kontroly balenia. Inšpekciu na preverenie uskutočňuje agentúra alebo laboratórium určené v zmluve medzi dodávateľom, konečným príjemcom a monitorovacou agentúrou.
            Náklady spojené s inšpekciou na preverenie znáša strana, ktorá spor prehrá.
            Ak sa po vykonaní kontrol alebo inšpekcie na preverenie konečné osvedčenie o zhode nevydá, dodávateľ je povinný tovar vymeniť.
            Náklady na výmenu a s ňou spojené náklady na kontrolu znáša dodávateľ.
            Monitorovacia agentúra vydáva písomné pozvánky pre zástupcov dodávateľa a konečného príjemcu, aby sa zúčastnili na kontrolách, najmä pri odbere vzoriek, ktoré sa majú využiť pri analýzach. Odber vzoriek sa vykonáva v súlade s odbornou praxou. Pri odbere vzoriek odoberie monitorovacia agentúra dve dodatočné vzorky, ktoré sa uchovajú zapečatené k dispozícii pre mimovládnu organizáciu na ďalšiu prípadnú kontrolu alebo pre prípad námietok vznesených príjemcom alebo dodávateľom.
            Náklady na tovar odobratý ako vzorky znáša dodávateľ.
            Adresát/príjemca tovaru podpíše prepravný doklad o prevzatí tovaru na dohodnutom mieste dodania a uvedie svoje výhrady k fyzickému stavu tovaru a baleniu na základe vizuálnej kontroly. Nakupujúca mimovládna organizácia alebo jej zástupca bezodkladne vydáva pre dodávateľa osvedčenie o prevzatí po dodaní tovaru na dohodnuté miesto dodania a po tom, čo dodávateľ poskytol nakupujúcej mimovládnej organizácii originál konečného osvedčenia o zhode vydaného monitorovacou spoločnosťou a zálohovú faktúru, v ktorej je stanovená hodnota tovaru a jeho bezplatný presun príjemcovi.
            Prípustná tolerancia hmotnosti a/alebo množstva tovaru dodaného na dohodnuté miesto dodania je uvedená v zmluvných podmienkach.
            Dodávateľ nemôže požadovať platbu za dodané množstvo prevyšujúce zmluvne dohodnuté množstvo tovaru.
            8.   DODACIE A PLATOBNÉ PODMIENKY
            Tovar sa dodáva v súlade s jedným z nasledujúcich medzinárodných obchodných pravidiel (Incoterms):

                        —

                        EXW: zo závodu (… označené miesto)

                        —

                        FCA: vyplatené dopravcovi (… označené miesto)

                        —

                        FAS: vyplatené k boku lode (… označený prístav nalodenia)

                        —

                        FOB: vyplatené na palube (... označený prístav nalodenia)

                        —

                        CFR: náklady a prepravné (… označený prístav určenia)

                        —

                        CIF: náklady, prepravné a poistenie (… označený prístav určenia)

                        —

                        CPT: preprava platená do (… označené miesto určenia)

                        —

                        CIP: preprava a poistenie platené do (… označené miesto určenia)

                        —

                        DAF: s dodaním na hranicu (… označené miesto)

                        —

                        DES: s dodaním z lode (… označený prístav určenia)

                        —

                        DEQ: s dodaním z nábrežia (… označený prístav určenia)

                        —

                        DDU: s dodaním clo neplatené (… označené miesto určenia)

                        —

                        DDP: s dodaním clo platené (… označené miesto určenia)

                  Suma, ktorú má nakupujúca mimovládna organizácia zaplatiť dodávateľovi, nepresahuje sumu ponuky zvýšenú o všetky náklady a zníženú o všetky zrážky uvedené v nasledujúcom texte.
            Ak kvalita, balenie alebo označenie tovaru na mieste nakládky a dohodnutom mieste dodania uvedenom vo verejnej súťaži nezodpovedá špecifikáciám zákazky, pričom však táto nezhoda nebola dôvodom na odmietnutie vydania predbežného osvedčenia o zhode alebo osvedčenia o prevzatí, môže mimovládna organizácia pri výpočte sumy, ktorá sa má zaplatiť, uplatniť zrážky.
            Zmluvné podmienky vymedzujú postup na zavedenie zrážok za odchýlku od kvality, ako aj zrážok za dodávku uskutočnenú po zmluvnej dodacej lehote alebo termíne dodávky.
            Dodávateľom sa vyplatí čistá suma získaná odpočítaním vypočítaných zrážok zo sumy, ktorú fakturoval dodávateľ. Ak zrážky nemožno strhnúť z platby, uhradia sa čiastočným alebo úplným prepadnutím záruky na dodávku.
            Mimovládna organizácia môže dodávateľovi na základe jeho písomnej žiadosti preplatiť určité dodatočné vynaložené hotovostné rozpočtované náklady, ako sú náklady na skladovanie alebo poistenie, ktoré dodávateľ skutočne zaplatil, avšak s výnimkou akýchkoľvek administratívnych nákladov, ktoré mimovládna organizácia posudzuje na základe príslušných podkladov, za predpokladu, že bolo vydané osvedčenie o prevzatí alebo dodací list bez výhrad vzťahujúcich sa na povahu nárokovaných nákladov, a v prípade:

                        —

                        predĺženia dodacej lehoty na žiadosť príjemcu alebo

                        —

                        omeškania presahujúceho 30 dní, ktoré uplynú odo dňa dodania do vydania osvedčenia o prevzatí alebo vydania konečného osvedčenia o zhode.

                  Suma, ktorá sa má zaplatiť, je splatná na základe žiadosti dodávateľa predloženej v dvoch exemplároch.
            K žiadosti o vyplatenie celej sumy ponuky alebo o vyplatenie jej zostatku sa prikladajú tieto doklady:

                        —

                        faktúra na požadovanú sumu,

                        —

                        originál osvedčenia o prevzatí,

                        —

                        kópia konečného osvedčenia o zhode podpísaná a overená dodávateľom, ktorá sa zhoduje s originálom.

                  Po dodaní 50 % z celkového množstva ustanoveného v oznámení o verejnej súťaži môže dodávateľ predložiť žiadosť o vyplatenie zálohy, ku ktorej sa prikladá faktúra na požadovanú sumu a kópia predbežného osvedčenia o zhode.
            Všetky žiadosti na vyplatenie celej sumy ponuky alebo vyplatenie jej zostatku sa predkladajú mimovládnej organizácii po vydaní osvedčenia o prevzatí. Všetky platby sa uskutočňujú do 60 dní odo dňa, keď mimovládna organizácia prijala úplnú a správnu žiadosť o platbu. Neodôvodnené prieťahy sa zaťažia úrokmi z omeškania podľa mesačnej úrokovej sadzby používanej Európskou centrálnou bankou (úroková sadzba, ktorú používa Európska centrálna banka na svoje hlavné operácie refinancovania).
            9.   ZÁVEREČNÉ USTANOVENIE
            Mimovládna organizácia rozhodne, či skutočnosť, že dodávateľ nedodal tovar alebo nesplnil niektorú zo svojich povinností, možno pripísať pôsobeniu vyššej moci. Náklady vyplývajúce z prípadu vyššej moci, ktorý mimovládna organizácia uzná, znáša mimovládna organizácia. Komisia musí byť informovaná o dôvodoch, ktoré viedli mimovládnu organizáciu k uznaniu prípadu vyššej moci. Nikdy sa však nemožno odvolávať na vyššiu moc v prípade zlyhania, ktoré spôsobila mimovládna organizácia a/alebo jej subdodávatelia.
            V prípadoch, ktoré sú riadne odôvodnené a uznané Komisiou, je možné náklady vynaložené z dôvodu prípadu vyššej moci považovať za oprávnené priame náklady a je možné ich refundovať iba v limite, ktorý je v rozpočte činnosti vymedzený pre nepredvídateľné udalosti.“

         (1)  Ú. v. EÚ L 344, 27.12.2005, s. 1.

         (2)  Ú. v. ES C 312, 31.10.2000, s. 1.

         (3)  Ú. v. ES C 267, 13.9.1996, s. 1.